Θα μας φάνε τα κουνούπια - PDF\nΘα μας φάνε τα κουνούπια\nDownload "Θα μας φάνε τα κουνούπια"\n1 Μάιος Αρ. φύλλου 1 Διανέμεται δωρεάν Δημοτικά τέλη φωτιά έφερε ο Καλλικράτης Αυξήθηκαν δραματικά τα δημοτικά τέλη στο Δήμο Θερμαϊκού. Αιτία, την οποία επικαλέστηκε η διοίκηση, είναι το μεγάλο χρέος των τριών, πρώην Δήμων. Τα ανταποδοτικά τέλη δεν επαρκούν για το κόστος καθαριότητας του Δήμου με αποτέλεσμα η απόφαση για την αύξηση των τελών να είναι αναπόφευκτη. σελ. 4-6 Διαδίκτυο και ενημέρωση δεν πάνε μαζί Η καλύτερη διαφήμιση είναι στόμα με στόμα! Πιστοί στις παραδόσεις οι πρώην Δήμαρχοι, Θερμαϊκού, Νέας Μηχανιώνας και Επανομής δεν ενημέρωναν τις ιστοσελίδες των Δήμων τους. Ποιο διαδίκτυο όταν στόμα με στόμα ή κατά το συνηθέστερο, κουτσομπολιό μαθαίνεις τα νέα. Δείτε για να μάθετε πως δεν λειτουργεί το διαδίκτυο! Ποιος είπε ότι το διαδίκτυο είναι το ταχύτερο μέσο ενημέρωσης. συνέντευξη σελ. 10 Βασίλης Γωνιωτάκης Ο πρόεδρος του Σωματείου Επισιτιστικών Επαγγελμάτων του Δήμου Θερμαικού, μιλάει για όλους και για όλα παραθέτοντας τα προβλήματα που αντιμετωπίζουν τα μέλη του καθώς και προτάσεις για την επίλυσή τους. Θα μας φάνε τα κουνούπια Ο Καλλικράτης αρχίζει και γίνεται όσο πιο αισθητός είναι δυνατόν και φέρνει μαζί του όχι μόνο γραφειοκρατία, ελλιπή χρηματοδότηση και καθυστερήσεις, αλλά και..κουνούπια! Όπως έγινε γνωστό ήδη η περιοχή του Λαγκαδά έχασε το παιχνίδι καθώς οι ψεκασμοί δεν πρόλαβαν τα «γεννητούρια» των κουνουπιών. Η καθυστέρηση στην υπογραφή της προγραμματικής σύμβασης με την ΑΝΕΘ, η οποία οφείλεται που αλλού, στον Καλλικράτη, κρατάει σε αγωνία τους υπευθύνους που έχουν στα χέρια τους τα χρήματα για τους ψεκασμούς, αλλά δυστυχώς δεν μπορούν να τα εκταμιεύσουν % + 100% + 50% + πορτοκαλί ο Δήμος Θερμαϊκού Όχι ότι δεν το γνωρίζαμε, αλλά όσο να ναι δεν περιμέναμε και τέτοια πρωτιά. Μέσα στους 55 δήμους με το μεγαλύτερο έλλειμμα, στη δεύτερη βαθμίδα, που αφορά τους δήμους με χρέος από 100% έως 120% των τακτικών εσόδων και της ΣΑΤΑ και τώρα το μόνο που μένει είναι να μάθουμε τι μας περιμένει πρακτικά και πως θα επηρεάσει την καθημερινότητά μας. σελ. 20 σελ. 12 σελ. 14 σελ. 8 Όλη η αλήθεια για τη θαλάσσια αστική συγκοινωνία! Πόσο θα κάνει το εισιτήριο; Δύσκολα λιγότερο από 5 ευρώ. Πόση ώρα θα διαρκεί το δρομολόγιο από την Περαία μέχρι τη Θεσσαλονίκη. Η απάντηση είναι κάπου 40 λεπτά. Αυτό που ακούγεται πως η Περαία από τη Θεσσαλονίκη θα έχει απόσταση 20 λεπτά αφορά μόνο το δρομολόγιο χωρίς την στάση στην Καλαμαριά. Οι στάσεις θα είναι τρεις. Μία στη Θεσσαλονίκη, μία στην Καλαμαριά και μία στην Περαία. Αν γίνει δεύτερη στάση στο Δήμο Θερμαϊκού, αυτή θα κατασκευαστεί στην Αγία Τριάδα.\n2 2 Μία νέα εφημερίδα οφείλει από το πρώτο κιόλας φύλλο να καθορίζει το δημοσιογραφικό της στίγμα. Από την πρώτη αράδα ο αναγνώστης πρέπει να γνωρίζει τι πρόκειται να διαβάσει και σε ποια πλαίσια θα κινηθεί. Η έκδοση της εφημερίδας αυτή την χρονική στιγμή θέλει να αποτελέσει στρατηγική κίνηση για την ανάπτυξη αυτής της νέας διαμορφούμενης περιοχής. Με την εφημερίδα θέλουμε να δημιουργήσουμε ένα χώρο που θα μας επιτρέψει να σκεφτούμε, να ασκήσουμε κριτική και να μάθουμε απ τις ενθουσιώδεις και εμπνευσμένες δράσεις στις οποίες όλοι μας συμμετέχουμε. Επιχειρούμε να φτιάξουμε έναν έντυπο τόπο συνάντησης για αναλύσεις και σχολιασμό πάνω στις τακτικές και τις στρατηγικές. Πρέπει να αναπτύξουμε μια νέα συνείδηση για τον τρόπο που διαισθανόμαστε την πραγματικότητα. Χρειάζεται, επομένως, να γνωρίσουμε ποιοι είμαστε, πού είμαστε, γιατί αγωνιζόμαστε, τι μας ενώνει και τι μας χωρίζει. Πίσω από το πνεύμα της Εφημερίδας βρίσκεται επίσης η δέσμευσή μας να δώσουμε το έναυσμα για αντιπαράθεση και αυτοκριτική. Να διευρύνουμε τους ορίζοντες του νέου και της νέας και να επαναδιαπραγματευθούμε το ρόλο και τις πρακτικές της επιχειρηματικότητας μέσα στην κοινωνία. Η επιχειρηματικότητα δεν είναι απλώς επιλογή καριέρας ή εναλλακτικός τρόπος απασχόλησης και εργασίας. Είναι κάτι πολύ περισσότερο: Είναι πολιτισμός και είναι και τρόπος ζωής. Εάν δεν αντιληφθούμε τις πολλές όψεις της ίδιας επιχειρηματικότητας δεν θα μπορέσουμε ποτέ να δημιουργήσουμε έναν ελληνικό πολιτισμό επιχειρηματικότητας και έναν δυναμικό, δημιουργικό και προσπελάσιμο τρόπο ζωής Αυτό μπορεί να γίνει μόνο αν πάρουμε θέση όχι απλά με την λογική της επιβίωσης, αλλά και την διεύρυνση των οριζόντων προς την επιχειρηματικότητα. Η δημιουργία της εφημερίδας ως αντικείμενο είναι κρίσιμη: όχι μόνο θα αποτελέσει ένα σημαντικό αρχείο και μέσο καταγραφής των επιχειρηματικών προσπαθειών και των ευκολιών της, αλλά και με τη διανομή της μπορεί να ενισχύσει τα δίκτυα επαφών. Αντί να κατοικεί στις συχνά ανώνυμες, σύντομες και αποσπασματικές συζητήσεις που κυριαρχούν στο διαδίκτυο, η εφημερίδα θέλει να δημιουργήσει έναν συνεπή τόπο πληροφόρησης και να προσελκύσει ένα ευρύτερο φάσμα συμμετεχόντων. Δημιουργώντας ένα χώρο για περισσότερο επίμονες και σε βάθος αναλύσεις, η εφημερίδα αναγνωρίζει ότι πολλά διακυβεύονται σε αυτόν τον αγώνα ότι πρέπει να αναπτύξουμε αναλύσεις και συλλογικές στρατηγικές. Με το να διατυπώνει, να αναλύει και να φαντάζεται ένα παρελθόν, παρόν και μέλλον διαφορετικό από αυτό που μας λένε και μας πουλάνε, η εφημερίδα μπορεί να μας ενεργοποιήσει και να μας εμπνεύσει ώστε να δράσουμε στο τώρα, μεταμορφώνοντας το παρόν και κτίζοντας το αύριο. Εδώ είναι λοιπόν η πρώτη έκδοση. Περιμένοντας τις κρίσεις τις επικρίσεις αλλά και τον σχολιασμό σας συγχρόνως υποβάλλουμε και ερωτήσεις προς εσάς: Πώς πρέπει να είναι μια τοπική εφημερίδα; Είναι δυνατόν να δημιουργηθεί μια εφημερίδα μόνο από δημοσιογράφους ή μόνο από φορείς της τοπικής κοινότητας, ή από μαθητές σχολείου ή καθηγητές διδάσκοντες σε πανεπιστήμια, ή ανθρώπους που μαθαίνουν αγγλικά ως ξένη γλώσσα ή απλούς εργαζόμενους, ή, από όλους μαζί δημιουργώντας μια εφημερίδα που όλοι να τη νιώθουν δική τους; Μπορούμε να δημιουργήσουμε έναν τόπο ειλικρινούς δραστηριοποίησης και επαφής μεταξύ δικτύων, φορέων και αυτόνομων εγχειρημάτων; Η έκδοση αυτή δημιουργήθηκε από μια προσπάθεια να ενωθούν και να καταγραφούν όλες οι υγιής προτάσεις των κατοίκων του Δήμου Θερμαϊκού. Πάρτε τη σαν ένα μήνυμα σε μπουκάλι προς ήδη υπάρχοντα δίκτυα και εγχειρήματα. Η Εφημερίδα είναι εδώ για να την κάνετε δική σας, να τη χρησιμοποιήσετε και να την εμπλουτίσετε. Αντώνης Σαφλέκας Ευχές για το πρώτο φύλλο των νέων του Θερμαϊκού Παναγιώτης Ψωμιάδης, Περιφερειάρχης Κ. Μακεδονίας Χαιρετίζω την έναρξη της κυκλοφορίας της εφημερίδας "Τα Νέα του Θερμαϊκού" στη ανατολική Θεσσαλονίκη. Τέτοια εκδοτικά εγχειρήματα είναι ελπιδοφόρα αυτήν την εποχή της κρίσης. Εύχομαι η εφημερίδα σας να μακροημερεύσει και να δώσει πολλές πετυχημένες μάχες για την ενημέρωση αλλά και την σωστή πληροφόρηση. Σπύρος Βούγιας, Υφυπουργός Μεταφορών, Υποδομών και Δικτύων Εύχομαι καλή δουλειά στους συντελεστές του νέου έντυπου "Τα Νέα του Θερμαϊκού" και πραγματικά ελπίζω να καταφέρουν να ενημερώνουν τους συμπολίτες μας με υπευθυνότητα και εγκυρότητα έτσι ώστε να κερδίζουν συνεχώς αναγνώστες. Νομίζω πως στις μέρες μας ο πολίτης έχει ανάγκη μια υπεύθυνη δημοσιογραφία που θα λειτουργεί με την αποφασιστικότητα του σήμερα και το ρομαντισμό του χθες. Σάββας Αναστασιάδης, Βουλευτής Ν.Δ. Β Θεσσαλονίκης Με την ευκαιρία της κυκλοφορίας του 1ου φύλλου της νέας σας εφημερίδας, θα ήθελα να σας συγχαρώ γι αυτή σας την προσπάθεια. Και επειδή σήμερα, η σοβαρή καταγραφή και η τεκμηριωμένη ανάλυση των εξελίξεων στην πολιτική και την οικονομία έχουν ιδιαίτερη βαρύτητα, σας αξίζουν πολλά συγχαρητήρια για την πρωτοβουλία και καλή επιτυχία. Γιώργος Αρβανιτίδης, Βουλευτής ΠΑΣΟΚ Β Θεσσαλονίκης Με την ευκαιρία της έκδοσης της νέας εφημερίδας «Τα Νέα του Θερμαϊκού», θα ήθελα να σας εκφράσω τις ένθερμες ευχές μου για καλή επιτυχία. Η ανατολική περιοχή της Θεσσαλονίκης, η οποία είναι ιδιαιτέρως σημαντική και ταλανίζεται από πολλά προβλήματα, χρήζει περαιτέρω προβολής και ανάδειξης των θεμάτων αυτών. Είμαι πεπεισμένος ότι η εφημερίδα σας θα καλύψει έγκαιρα, έγκυρα και διεξοδικά τα θέματα αυτά. Καλή επιτυχία. Ιωάννης Αλεξανδρής, Δήμαρχος Θερμαϊκού Σας συγχαίρω που σε μία τόσο αρνητική οικονομική συγκυρία βρίσκετε το σθένος και αναλαμβάνετε επιχειρηματικές πρωτοβουλίες στο χώρο του έντυπου τύπου. Ελπίζω ότι η εκδοτική σας προσπάθεια θα είναι ουσιαστική, σοβαρή, αξιόπιστη και αμερόληπτη για την ενημέρωση του δημότη. Τέτοιου είδους φωνές έχει ανάγκη η Αυτοδιοίκηση ώστε διαρκώς να βελτιώνει τις υπηρεσίες της προς τους δημότες. Θέλω να απευθύνω σε όλες και όλους τους παράγοντες της εφημερίδας τις θερμότερες ευχές μου. Θεόδωρος Καράογλου, Βουλευτής Ν.Δ. Β Θεσσαλονίκης Με ιδιαίτερη χαρά χαιρετίζω την κυκλοφορία της νέας εφημερίδας. Το δημοσιογραφικό σας εγχείρημα έρχεται σε μία κομβική χρονική στιγμή για την ελληνική πραγματικότητα. Με την εφαρμογή της νέας διοικητικής διάρθρωσης της χώρας επαναπροσδιορίζονται τα τοπικά ζητήματα ενώ η πολυφωνία και ο ανεξάρτητος τοπικός τύπος λειτουργούν ως δικλίδα ασφαλείας της δημοκρατίας. Κυριάκος Βελόπουλος, Βουλευτής ΛΑ.Ο.Σ Β Θεσσαλονίκης Στη δύσκολη οικονομική συγκυρία που βιώνουμε, η αρχή μιας νέας εκδοτικής προσπάθειας αποτελεί ένα θετικό σημείο αναφοράς για το μέλλον. Σας εύχομαι ολόψυχα καλές αποκαλύψεις, καλή συνέχεια και το κυριότερο ελεύθερη δημοσιογραφία χωρίς εξαρτήσεις από κάθε λογής συμφέροντα και παράγοντες. Γιατί ο τόπος έχει ανάγκη από ανεξάρτητες και αδέσμευτες φωνές ενημέρωσης που πρωταρχικό στόχο τους έχουν την πληροφόρηση της κοινής γνώμης και όχι τη χειραγώγηση της. Ανεξάρτητη τοπική εφημερίδα Κυκλοφορεί στους δήμους Θερμαϊκού, Θέρμης και σε επιλεγμένα σημεία του Δήμου Θεσσαλονίκης και Πυλαίας-Χορτιάτη-Πανοράματος Τεύχος 01 Μάιος Τιμή 0,01 Ιδιοκτησία: ΘΕΡΜΑΪΚΟΣ ΔΙΑΦΗΜΙΣΤΙΚΗ - ΕΚΔΟΤΙΚΗ Εθνικής Αντίστασης 3, Τ.Κ , Δήμος Θερμαϊκού Ειδικοί συνεργάτες: MR+C Μάτα Ρόζη, Χρήστος Γκροζούδης, Σωματείο Επισιτιστικών Επαγγελμάτων Δήμου Θερμαϊκού, Περιοδικό «Αναπηρία τώρα» Σε αυτό το τεύχος συνεργάστηκαν: Τσεβλεκίδου Μαρία, Κουρουτσαλάκη Χρυσή, Χατζηαγγέλου Πέτρος Σχεδιασμός-Σελιδοποίηση: ZEA CREATIVE Εκτύπωση: Φίλιππος Εκδοτική Βορείου Ελλάδος ΑΕ Δελτία Τύπου- Σύνταξη: Παναγιώτης Κρινής Επικοινωνία και υποδοχή διαφήμισης: Τηλέφωνα: , , fax: Υποδοχή σχολίων, άρθρων και φωτογραφιών: Τα κείμενα εκφράζουν τις απόψεις και τα σχόλια των συντακτών τους. Η μερική ή ολική αναδημοσίευση άρθρων-φωτογραφιών ή διαφημίσεων απαγορεύεται. Κείμενα και φωτογραφίες που στέλνονται για δημοσίευση δεν επιστρέφονται.\n4 4 τοπική αυτοδιοίκηση Δημοτικά τέλη φωτιά έφερε ο Καλλικράτης Αυξήθηκαν δραματικά τα δημοτικά τέλη στο Δήμο Θερμαϊκού. Αιτία, την οποία επικαλέστηκε η διοίκηση, είναι το μεγάλο χρέος των τριών, πρώην Δήμων. Τα ανταποδοτικά τέλη δεν επαρκούν για το κόστος καθαριότητας του Δήμου με αποτέλεσμα η απόφαση για την αύξηση των τελών να είναι αναπόφευκτη. Γιάννης Αλεξανδρής Δήμαρχος Θερμαϊκού «Ναι, αυξάνουμε τα δημοτικά τέλη, αλλά δεν γίνεται αλλιώς». Αυτό τόνισε ο Δήμαρχος Θερμαϊκού Γιάννης Αλεξανδρής. Όπως είπε, «ο κάτοικος ενός διαμερίσματος 100 τ.μ. θα πληρώνει 40 ευρώ το χρόνο. Το θέμα όμως δεν είναι τόσο απλό. Σημασία έχει, τι παραλάβαμε. Ήμασταν αναγκασμένοι να προχωρήσουμε σε αυξήσεις». Ο κ. Αλεξανδρής ανέφερε πως 2 εκατομμύρια τετραγωνικά μέτρα δεν είναι δηλωμένα μόνο στην Περαία. Άρα ο Δήμος εισπράττει πολύ λιγότερα από αυτά που παρέχει. Αν όλα τα τετραγωνικά μέτρα στο νέο Δήμου που προέκυψε, ήταν δηλωμένα τότε η Δημοτική Αρχή θα προχωρούσε σε μείωση των τελών και όχι σε αύξηση. Μάλιστα, ο κ. Αλεξανδρής ανέφερε και ένα χαρακτηριστικό παράδειγμα, λέγοντας πως ένα ιδιοκτήτης βίλας 600 τ.μ. έχει δηλώσει κάτω από 100 τ.μ. Ο Δήμαρχος Θερμαϊκού δήλωσε πως «ως Δήμαρχος του πρώην Δήμου, είχα στείλει δύο ανακοινώσεις στους Δημότες ζητώντας να δηλώσουν τα πραγματικά τετραγωνικά μέτρα των σπιτιών τους. Κάποιοι το έκαναν και τους ευχαριστώ. Τώρα θα ζητήσω και πάλι το ίδιο από όλους τους κατοίκους του νέου Δήμου». Τι θα γίνει όμως αν οι κάτοικοι δεν ανταποκριθούν στο αίτημα του Δήμου; Οι δυνατότητες των υπηρεσιών είναι λίγες. Αρχικά, ο Δήμος είναι αδύνατον να προχωρήσει δε τακτικούς ελέγχους από σπίτι σε σπίτι και να μετράει τα τετραγωνικά. Άρα, απομένει το φιλότιμο των κατοίκων. "Έχουμε υποχρέωση να είμαστε όσο το δυνατόν πιο δίκαιοι προς όλους τους δημότες μας και να απολαμβάνουν εξίσου όλοι τα οφέλη από τα δημοτικά τέλη", κατέληξε ο κ. Αλεξανδρής. «Οι πρώην δήμοι Μηχανιώνας και Επανομής, που συνενώθηκαν στο νέο Καλλικρατικό Δήμο, "άφησαν" έλλειμμα περίπου 1,6 εκατομμύρια ευρώ. Πρόσθεσε δε, ότι στον παλαιό δήμο Θερμαϊκού, Περαία, Αγία Τριάδα, Νέοι Επιβάτες, τα δημοτικά τέλη ήταν χαμηλότερα από εκείνα των πρώην δήμων Μηχανιώνας και Επανομής». Υπηρεσίες καθαριότητας και φωτισμού Ε Σ Ο Δ Α ΘΕΡΜΑΪΚΟΥ ,00 ΜΗΧΑΝΙΩΝΑΣ ,06 ΕΠΑΝΟΜΗΣ ,35 ΣΥΝΟΛΟ ,41 Ε Ξ Ο Δ Α ΘΕΡΜΑΪΚΟΥ ,00 ΜΗΧΑΝΙΩΝΑΣ ,20 ΕΠΑΝΟΜΗΣ ,68 ΣΥΝΟΛΟ ,88 ΑΡΝΗ ΤΙΚ Η ΔΙΑΦΟ ΡΑ ,47 Πρέπει να τονιστεί ιδιαίτερα ότι τα παραπάνω ποσά εξόδων αποτελούν απολογιστικά στοιχεία και δεν περιλαμβάνονται σε αυτά οι οφειλές των τριών πρώην Δήμων στους διάφορους προμηθευτές στον τομέα των ανταποδοτικών τελών (καθαριότητας και φωτισμού). Με την υπ αριθμ / ΚΥΑ των υπουργών Εσωτερικών και Οικονομίας και Οικονομικών ορίζεται ότι τα έσοδα από ανταποδοτικά τέλη και δικαιώματα καλύπτουν υποχρεωτικά τις δαπάνες των αντίστοιχων υπηρεσιών και αποκλειστικά και μόνο αυτές. Επισημαίνεται ότι, η ύπαρξη αναλογικής σχέσης μεταξύ εσόδων και δαπανών αποτελεί προϋπόθεση που σχετίζεται με τη νομιμότητα επιβολής κάθε είδους ανταποδοτικού τέλους. Υπό το πρίσμα των προαναφερόμενων και αφού τα έσοδα υπολείπονται των εξόδων της Υπηρεσίας Καθαριότητας και Ηλεκτροφωτισμού για το 2010, θα πρέπει να προχωρήσουμε στην αναπροσαρμογή των συντελεστών αυτών για το 2011 ανάλογα. Κατόπιν των ανωτέρω και προς κάλυψη μέρους της διαφοράς των εξόδων σε σχέση με τα έσοδα, εισηγούμεθα την αναπροσαρμογή των τελών καθαριότητας για το υπόλοιπο του έτους 2011 και κατά κατηγορία να διαμορφωθούν ως εξής:\n5 τοπική αυτοδιοίκηση 5 Για τη Δημοτική ενότητα Θερμαϊκού: 1) Τιμολόγιο Γ1 (ΚΑΤΟΙΚΙΕΣ) από 1,51 σε 1,87 /τ.μ. Αύξηση 0,36 2) Τιμολόγιο Γ21 (ΚΑΤΑΣΤΗΜΑΤΑ) από 2,51 σε 3,00 /τ.μ. Αύξηση 0,49 3) Τιμολόγιο ηλεκτροδοτούμενων μη στεγασμένων χώρων το 50% των τιμολογίων Γ1 και Γ21 4) Δημοτικός Φόρος ηλεκτροδοτούμενων χώρων από 0,38 σε 0,45 /τ.μ. Αύξηση 0,07 5) Δημοτικός Φόρος ηλεκτροδοτούμενων μη στεγασμένων χώρων το 50% του φόρου ηλεκτροδοτούμενων χώρων. Για τη Δημοτική ενότητα Μηχανιώνας: 1) Τιμολόγιο Γ1 (ΚΑΤΟΙΚΙΕΣ) από 1,60 σε 1,87 /τ.μ. Αύξηση 0,27 2) Τιμολόγιο Γ21 (ΚΑΤΑΣΤΗΜΑΤΑ) από 3,20 σε 3,40 /τ.μ. Αύξηση 0,20 3) Τιμολόγιο ηλεκτροδοτούμενων μη στεγασμένων χώρων το 50% των τιμολογίων Γ1 και Γ21 4) Δημοτικός Φόρος ηλεκτροδοτούμενων χώρων από 0,68 σε 0,68 /τ.μ. Αύξηση 0,00 5) Δημοτικός Φόρος ηλεκτροδοτούμενων μη στεγασμένων χώρων το 50% του φόρου ηλεκτροδοτούμενων χώρων. Για τη Δημοτική Κοινότητα Επανομής: 1) Τιμολόγιο Γ1 (ΚΑΤΟΙΚΙΕΣ) από 3,00 σε 2,99 /τ.μ. Μείωση 0,01 2) Τιμολόγιο Γ21 (ΚΑΤΑΣΤΗΜΑΤΑ) από 4,50 σε 4,00 /τ.μ. Μείωση 0,50 3) Τιμολόγιο ηλεκτροδοτούμενων μη στεγασμένων χώρων το 50% των τιμολογίων Γ1 και Γ21 4) Δημοτικός Φόρος ηλεκτροδοτούμενων χώρων από 0,03 σε 0,04 /τ.μ. Αύξηση 0,01 5) Δημοτικός Φόρος ηλεκτροδοτούμενων μη στεγασμένων χώρων το 50% του φόρου ηλεκτροδοτούμενων χώρων. Ο καταλογισμός των τελών, ανά ηλεκτροδοτούμενο χώρο, θα πραγματοποιηθεί με τη μέθοδο των πλασματικών τετραγωνικών μέτρων, σύμφωνα με τις μέχρι σήμερα διαδικασίες λειτουργίας μηχανογράφησης της ΔΕΗ. Ακολούθως, ο Πρόεδρος κάλεσε το Δημοτικό Συμβούλιο να αποφασίσει σχετικά. Το Συμβούλιο μετά από διαλογική συζήτηση και αφού έλαβε υπόψη του την εισήγηση του κ. Αντιδημάρχου, την υπ αρ.33/2011 Απόφαση της Οικονομικής Επιτροπής και τις διατάξεις του άρθρου Ν.3852/2010, άρθρο 72, το άρθρο 21 του ΒΔ 24-9/ , σε συνδυασμό με το άρθρο 10 του Ν.1080/80 Η απόφαση αυτή έλαβε αριθμό 123/2011 Για τη Δημοτική Παράταξη Δήμου Θερμαϊκού «ΝΕΑ ΠΟΡΕΙΑ» Μαυρομάτης Ιωάννης Για τη Δημοτική Κοινότητα Μεσημερίου: 1) Τιμολόγιο Γ1 (ΚΑΤΟΙΚΙΕΣ) από 2,00 σε 2,28 /τ.μ. Αύξηση 0,28 2) Τιμολόγιο Γ21 (ΚΑΤΑΣΤΗΜΑΤΑ) από 3,00 σε 3,30 /τ.μ. Αύξηση 0,30 3) Τιμολόγιο ηλεκτροδοτούμενων μη στεγασμένων χώρων το 50% των τιμολογίων Γ1 και Γ21 4) Δημοτικός Φόρος ηλεκτροδοτούμενων χώρων από 0,09 σε 0,11 /τ.μ. Αύξηση 0,02 5) Δημοτικός Φόρος ηλεκτροδοτούμενων μη στεγασμένων χώρων το 50% του φόρου ηλεκτροδοτούμενων χώρων. Να ακυρωθεί η απόφαση του Δήμου Θερμαϊκού για την αύξηση των Δημοτικών Τελών Την 15 Μαρτίου 2011, σε τακτική συνεδρίαση του Δημοτικού Συμβουλίου του Δήμου Θερμαϊκού, συζητήθηκε στην ημερησία διάταξη το υπ αριθ 18 θέμα που αφορούσε τον καθορισμό των ανταποδοτικών τελών καθαριότητος-φωτισμού και δημοτικών φόρων. Σύμφωνα με την εισήγηση της διοίκησης του Δήμου, προτάθηκε και ψηφίστηκε κατά πλειοψηφία η αναπροσαρμογή των τελών καθαριότητας, φωτισμού και Δημοτικού φόρου, σύμφωνα με την από εισήγηση του Τμήματος Οικονομικών Υπηρεσιών (Αντιδήμαρχος κ. Κούτουκας Κωνσταντίνος) και σύμφωνα με τα διαλαμβανόμενα στην παραπάνω εισήγηση. Κατά το σκεπτικό της απόφασης, επειδή μεταξύ των εσόδων και των εξόδων των υπηρεσιών καθαριότητος και φωτισμού, προκύπτει αρνητική διαφορά υπέρ των εξόδων, απαιτείται η αναπροσαρμογή των ισχυόντων, μέχρι σήμερα, συντελεστών. Επικαλείται δε προς τούτο (η δημοτική αρχή)την υπ αριθ 64871/ ΚΥΑ των υπουργών Εσωτερικών και Οικονομικών, σύμφωνα με την οποία ορίζεται ότι τα έσοδα από ανταποδοτικά τέλη και δικαιώματα καλύπτουν υποχρεωτικά τις δαπάνες των αντιστοίχων υπηρεσιών και αποκλειστικά και μόνο αυτές. Στην παραπάνω ΚΥΑ επισημαίνεται ότι η ύπαρξη αναλογικής σχέσης μεταξύ εσόδων και δαπανών αποτελεί προϋπόθεση που σχετίζεται με τη νομιμότητα επιβολής κάθε είδους ανταποδοτικού τέλους. Κατά της προαναφερόμενης απόφασης, προσφεύγουμε ενώπιόν σας, σύμφωνα με το νόμο και ζητούμε την ακύρωση της παραπάνω απόφασης καθ όσον: 1- Με πλήθος αποφάσεων του Συμβουλίου της Επικρατείας που έχουν εξετάσει τη νομιμότητα επιβολής διαφόρων ανταποδοτικών τελών από ΟΤΑ α και β βαθμού, έχει κριθεί ότι η νομιμότητα των τελών αυτών εξαρτάται από την επαρκή αιτιολογία των αποφάσεων που τα επιβάλλουν, η οποία πρέπει να περιλαμβάνεται στο σώμα της απόφασης, είτε στον σχετικό φάκελο. Συγκεκριμένα απαιτείται να προβλέπονται σωρευτικά: α) Ο κύκλος των ωφελούμενων προσώπων β) Το συγκεκριμένο έργο ή υπηρεσία γ)η ειδική ωφέλεια για τους υπόχρεους καταβολής και δ) Η αναλογική σχέση μεταξύ του κόστους για την πραγματοποίηση έργων και υπηρεσιών και των προσδοκόμενων εσόδων που θα προκύψουν από τα τέλη. Η αναλογία αυτή εκφράζεται όχι κατ ανάγκη με την απόλυτη ισοσκέλιση των δύο κονδυλίων(εσόδων εξόδων) αλλά με μία κατά προσέγγιση αναλογική μεταξύ τους σχέση η οποία αναγκαίως υπόκειται και στις διαφοροποιήσεις από την επαλήθευση ή μη των προβλέψεων. 2- Σύμφωνα με την υπ αρ. 2077/ εγκύκλιο διαταγή της αρμόδιας δ/νσης του ΥΠ.ΕΣ.Δ.Δ.Α. ορίζεται ότι για να είναι νόμιμες οι αποφάσεις των οικείων συλλογικών οργάνων που επιβάλλουν τα τέλη αυτά, πρέπει να ικανοποιούνται σωρευτικά τα ακόλουθα κριτήρια: α) να αναφέρονται σε συγκεκριμένο έργο ή παροχή υπηρεσιών β) να προσδιορίζουν τον κύκλο των ωφελούμενων προσώπων γ)να ορίζουν την ειδική ωφέλεια που απορρέει για τους υπόχρεους για την καταβολή τους και δ) να αιτιολογούνται ειδικώς, με την παράθεση συγκεκριμένων στοιχείων αναφορικά με τον προϋπολογισμό εσόδων-εξόδων αλλά και το εύρος του κύκλου των ωφελούμενων προσώπων, προκειμένου να είναι δυνατός ο έλεγχος της τήρησης της ανταποδοτικότητας και να διασφαλίζεται η δίκαιη και αντικειμενική επιβάρυνση κάθε υπόχρεου. Από την μελέτη της επίδικης απόφασης, διαπιστώθηκε ότι κανένα από τα παραπάνω κριτήρια δεν πληρούνται. Ειδικότερα δεν προσδιορίζεται ρητά και σαφώς ο κύκλος των προσώπων που θα απολαύσουν την ειδική ωφέλεια, ενώ για την κατασκευή του έργου «κατασκευή και λειτουργία κοινοχρήστων αφοδευτηρίων» δεν προσκομίσθηκε τεχνική μελέτη, ούτε προϋπολογισμός του έργου, που περιλαμβάνεται στην κανονιστική απόφαση. Πέραν των παραπάνω, η κατασκευή του παραπάνω έργου, ως καλυπτόμενη από την αύξηση των ανταποδοτικών τελών, είναι παράνομη, αφού αποτελεί νομοθετημένη αρμοδιότητα του Δήμου και πρέπει να καλύπτεται από τα τακτικά έσοδα του Δήμου και όχι από τα ανταποδοτικά τέλη. Επιπρόσθετα, ο Δήμος Θερμαϊκού, προκειμένου να δικαιολογήσει την αύξηση των τελών καθαριότητας, φωτισμού και δημοτικού φόρου, παραθέτει πίνακα των εσόδων και εξόδων των τριών Καποδιστριακών Δήμων, ήτοι Θερμαϊκού, Μηχανιώνας και Επανομής, από τον οποίο προκύπτει αρνητική διαφορά υπέρ των εξόδων, ύψους ,35 ευρώ, χωρίς να δικαιολογείται ο λόγος της ζημίας που υφίσταται. Αντίθετα, σύμφωνα με επίσημα στοιχεία του Δήμου Θερμαϊκού, εμφανίζονται έξοδα διαχειριστικής λειτουργίας των τριών πρώην δήμων, ύψους ευρώ, που περιλαμβάνουν, πέραν των άλλων, εξυπηρετήσεις δανείων, δαπάνες μισθοδοσίας αιρετών(τριπλάσιες από τις πραγματικές, αφού δεν λαμβάνεται υπόψη η σύνθεση του νέου δήμου), έξοδα επικοινωνίας, μισθούς ειδικών θέσεων κλπ, που επιβαρύνουν δυσανάλογα το σκέλος των εξόδων. Έτσι, δεν δικαιολογείται για ποιο λόγο ο πρώην δήμος Επανομής δαπανά για έξοδα καθαριότητας και φωτισμού ,35 ευρώ, ποσό πολύ μεγαλύτερο του ποσού των ,06 ευρώ που δαπανά ο πρώην δήμος Μηχανιώνας και κατά τι μικρότερο του πρώην δήμου Θερμαϊκού, αν και πληθυσμιακά ο πρώην δήμος Επανομής υπολείπεται σημαντικά έναντι των δύο άλλων. Πρέπει να τονισθεί ότι στο νέο δήμο Θερμαϊκού, από λειτουργεί Σ.Μ.Α.(Σταθμός Μεταφόρτωσης Απορριμμάτων), ενώ μέχρι οι τρεις πρώην δήμοι που απαρτίζουν πλέον τον νέο Καλλικρατικό δήμο, μετέφεραν τα απορρίμματά τους με συμβατά απορριμματοφόρα, γεγονός που επιβάρυνε αυτούς με επί πλέον κόστος(καύσιμα, μισθούς, αποσβέσεις, αποκατάσταση βλαβών κλπ), ωφέλεια που δεν ελήφθη υπόψη. Για τους παραπάνω λόγους αλλά και Επειδή η σύσταση των νέων Καλλικρατικών δήμων, θεσμοθετήθηκε προκειμένου να εξορθολογισθούν και μειωθούν οι δαπάνες λειτουργίας τους και στην προκειμένη περίπτωση η αρχή αυτή ουδόλως ελήφθη υπόψη. Επειδή η επιβολή διαφορετικών συντελεστών υπολογισμού των τελών καθαριότητας, συνιστά παραβίαση της αρχής της ίσης μεταχείρισης των πολιτών από την δημοτική αρχή. Επειδή η αύξηση του συντελεστή πάνω από το 20% (24%) που επιβλήθηκε στον πρώην δήμο Θερμαϊκού, προσκρούει στις διατάξεις του άρθρου 25 του Ν. 1828/89. Αιτούμεθα Να γίνει δεκτή η παρούσα και να ακυρωθεί η σχετική απόφαση του Δήμου Θερμαϊκού.\n6 6 τοπική αυτοδιοίκηση Κυριάκος Στεφανίδης Πρόεδρος Δημοτικού Συμβουλίου Δήμου Θερμαϊκού Εδώ και δεκαετίες πληρώνουμε ανταποδοτικά τέλη για να έχουμε καθαριότητα και φωτισμό στον Δήμο μας. Οι σημαντικές αυτές υπηρεσίες, καλώς ή κακώς, πληρώνονται από τους κατοίκους υποχρεωτικά σύμφωνα με τον νόμο (ΣτΕ \_ 2462/1999, 649, 950/81). Μια σωστή Δημοτική Διοίκηση πρέπει να σχεδιάσει τον οδικό χάρτη για μια καθαρή πόλη με κατάλληλο φωτισμό. Κανένας δημότης δεν θα ήταν αντίθετος να πληρώσει αυτό που του αναλογεί, αρκεί να έχει τις σωστές υπηρεσίες. Όσοι αντιδρούν αισθάνονται ότι «πληρώνουν πολλά για υποτυπώδεις υπηρεσίες», ουσιαστικά δηλαδή, πιστεύουν ότι τα τέλη που πληρώνουν δεν είναι ανταποδοτικά. Υπήρχαν δήμαρχοι της περιοχής μας που ποτέ δεν σχεδίασαν οργάνωσαν και εφάρμοσαν σωστές ανταποδοτικές υπηρεσίες τόσα χρόνια, επέβαλαν υπέρογκες ετήσιες αυξήσεις στα δημοτικά τέλη, και απέδωσαν χαμηλή ποιότητα υπηρεσιών και τεράστια ελλείμματα. Αυτοί λοιπόν οι αναποτελεσματικοί δήμαρχοι, που πρέπει να απολογηθούν για την οικονομική καταστροφή, που προκάλεσαν στον τόπο, σήμερα έρχονται και με κροκοδείλια δάκρυα το «παίζουν» συμπαραστάτες των φτωχών και αδυνάτων δημοτών και καταφεύγουν στις επιβλέπουσες υπηρεσίες για να ακυρώσουν τις αποφάσεις του Δημοτικού Συμβουλίου. Δεν αναφέρονται ποτέ στα αίτια των ελλειμμάτων, στην ανυπαρξία αναπτυξιακών προγραμμάτων και έργων και φυσικά δεν έχουν να προτείνουν λύσεις. Ακόμα δεν κατάλαβαν ότι αυτή η λαϊκίστικη πολιτική οδήγησε την χώρα μας σ αυτήν την δεινή οικονομική κατάσταση. Ακόμα δεν κατάλαβαν ότι αυτοί οι ίδιοι οδήγησαν τον τόπο μας στο χείλος του γκρεμού. Σήμερα πλέον είναι κοινά αποδεκτό ότι αν υπήρχαν σοβαροί πολίτικοί η χώρα μας αλλά και ο δήμος μας θα ήταν σε πολύ καλύτερη κατάσταση. Η διοίκηση του Δήμου μας βρέθηκε να είναι εγκλωβισμένη ανάμεσα στην δεινή οικονομική κατάσταση των δημοτών, στα τεράστια ελλείμματα στην καθαριότητα και στον φωτισμό, στο αυξημένο κόστος αποκομιδής των σκουπιδιών και στις προεκλογικές υποσχέσεις γα «μείωση των δημοτικών τελών στο ελάχιστο δυνατό». Η αύξηση των δημοτικών τελών σε ορισμένες δημοτικές ενότητες είναι επιβεβλημένη από τους αριθμούς και η διοίκηση δεν αισθάνεται περήφανη γι αυτό. Νομίζω ότι ο δήμαρχος και η Διοίκηση πρέπει να βγει και να πει την αλήθεια ότι: για να μηδενίσουμε το έλλειμμα στην καθαριότητα και τον φωτισμό (που είναι πάνω από 1.6 εκατομμύρια ευρώ), έπρεπε η αύξηση των τελών να είναι 4πλάσια. Αν θέλαμε ακόμα καλύτερη καθαριότητα τότε, η αύξηση των τελών έπρεπε να είναι 6πλάσια. Ήρθε ο καιρός να εξηγήσει στους δημότες, και θα εξηγήσει σύντομα, τι οικονομικό έλλειμμα παραλαμβάνουμε, ποιοι είναι οι λόγοι και ονομάσει τους ενόχους. Κατά την γνώμη μου από τον επόμενο χρόνο η διοίκηση θα πρέπει να παρουσιάσει μια έκθεση και προτάσεις στην Δημοτική Επιτροπή Διαβούλευσης που θα συσταθεί και αυτή θα αποφασίσει τι καθαριότητα θέλουμε και αν μπορούμε να την πληρώσουμε. Επίσης η διοίκηση πρέπει άμεσα να προωθήσει την ανάπτυξη στον τόπο μας υλοποιώντας κάποια έργα υποδομής και αξιοποιώντας την δημοτική περιούσια. Μέσω της ανάπτυξης θα μπορούσε να χρηματοδοτηθεί ένα μέρος του κόστους των υπηρεσιών καθαριότητας και φωτισμού για να ελαφρύνει έτσι, την τσέπη των δημοτών.\n7 7 Υποχρεωτικές μετατάξεις υπαλλήλων ΟΤΑ Σύσκεψη για αντιπυρική περίοδο Καταργούνται οργανικές θέσεις «Κούρεμα» συμβασιούχων Κατατίθεται άμεσα τροπολογία για τις μετατάξεις από δήμους με πλεονάζον προσωπικό στο Δημόσιο. Θα ξεκινήσει από τους υπερχρεωμένους ΟΤΑ στους οποίους θα επιτραπεί να καταργούν οργανικές θέσεις. Με τις μετατάξεις θα αντιμετωπιστεί η έλλειψη προσωπικού από την αποφασισθείσα μείωση κατά των νέων συμβασιούχων στο δημόσιο... Αναλυτικότερα, προβλέπεται η διαδικασία της υποχρεωτικής μετάταξης υπαλλήλων είτε σε άλλους δήμους που εμφανίζουν ελλείψεις, ή σε άλλες δημόσιες υπηρεσίες εντός νομού, προκειμένου να µη διαταραχθούν οι συνθήκες οικογενειακής διαβίωσης των εργαζομένων υποστηρίζει το υπουργείο Εσωτερικών. Το πλεονάζον προσωπικό ακόμη και εάν δεν υπάρχει στους σημερινούς ΟΤΑ, θα προκύψει αναγκαστικά στους υπερχρεωμένους δήμους. Προκειμένου να περιορίσουν τις δαπάνες τους και να ρυθμίσουν με ευνοϊκότερους όρους τις οφειλές τους για τα δάνεια, με την τροπολογία που προωθείται, τους παρέχεται η δυνατότητα να προχωρούν στην κατάργηση οργανικών θέσεων. Πρακτικά αυτό βάσει του Συντάγματος, έχει ως απόρροια ακόμη και την απόλυση όσων υπηρετούν στις θέσεις αυτές, αλλά το υπουργείο Εσωτερικών υποστηρίζει ότι κάτι τέτοιο δεν θα συμβεί, γι αυτό και προωθείται η ρύθμιση για υποχρεωτική μετάταξη σε άλλους ΟΤΑ ή υπηρεσίες του δημοσίου. Οι υποχρεωτικές μετατάξεις στους δήμους αναμένεται να αποτελέσουν «πιλότο» και για αντίστοιχη διαδικασία που θα εφαρμοστεί στη συνέχεια, σε όλο τον δημόσιο τομέα, µε συγχώνευση και κατάργηση τμημάτων και υπηρεσιών. Σύμφωνα με την καταγραφή που γίνεται στο προσωπικό των δημοσίων υπηρεσιών, όπου εμφανιστεί υπερπληθώρα υπαλλήλων υπαλλήλων, θα μετακινηθούν σε άλλες υπηρεσίες. Επιχειρείται δε με τον τρόπο αυτό, να καλυφθεί η τρύπα από τις λιγότερες προσλήψεις συμβασιούχων «Κούρεμα» συμβασιούχων Επιβεβαίωσε ο υπουργός Εσωτερικών Γ. Ραγκούσης μετά τη συνάντηση με τους εκπροσώπους της τρόϊκας, την πληροφορία ότι μειώνονται κατά οι προσλήψεις συμβασιούχων στο Δημόσιο, ενώ σύμφωνα με τα «ΝΕΑ», κατατίθεται άμεσα ρύθμιση για υποχρεωτικές μετατάξεις πλεονάζοντος προσωπικού από τους δήμους σε άλλους δήμους ή άλλες υπηρεσίες του δημοσίου. Αναλυτικότερα, όπως ανέφερε ο κ. Ραγκούσης μετά τη συνάντηση με τους «τροϊκανούς», από τη μείωση των συμβασιούχων θα προκύψει εξοικονόμηση 1,8 δισ. τα προσεχή τρία χρόνια. Στο ίδιο χρονικό διάστημα οι προσλήψεις συμβασιούχων θα περιοριστούν από που προβλέπεται από το Μνημόνιο σε το χρόνο. Στις προσλήψεις μόνιμου προσωπικού, υπάρχει ήδη άτυπη εφαρμογή του 1/ 5 για κάθε αποχώρηση από το δημόσιο, αλλά του 1/10. Αναλυτικότερα, μετά τις αποχωρήσεις κατά το 2010, υπαλλήλων, ο αριθμός νέων προσλήψεων με βάση το ποσοστό 1/5, φτάνει τις Ωστόσο, μέχρι σήμερα έχουν εγκριθεί μόνο προσλήψεις (από τις οποίες άτομα διορίζονται στο υπουργείο Υγείας και 145 στο υπουργείο Δικαιοσύνης), χωρίς να αναμένεται να εγκριθούν και άλλες για το Το μισθολογικό κόστος από τα 22 δισ. ευρώ που ήταν το 2009 φθάνει σήμερα περίπου στα 18 δισ., ενώ το 2013 αναμένεται να περιοριστεί περίπου στα 16 δισ. ευρώ. «Το περιβάλλον ανήκει σε όλους και έχουμε την ηθική υποχρέωση να το διαφυλάξουμε και να αποτρέψουμε την οποιαδήποτε εσκεμμένη ή μη καταστροφή του», επεσήμανε εμφαντικά ο Δήμαρχος Θερμαϊκού, Ιωάννης Αλεξανδρής, κατά τη διάρκεια της 1ης συνεδρίασης του Συντονιστικού Τοπικού Οργάνου (Σ.Τ.Ο.) Πολιτικής Προστασίας. Βασικός άξονας της συζήτησης, στην οποία παραβρέθηκε ο εντεταλμένος Περιφερειακός Σύμβουλος για την πολιτική προστασία στην ενότητα Θεσσαλονίκης, κ. Μπάλλας, μέλη του Δημοτικού Συμβουλίου, των Δημοτικών και Τοπικών Κοινοτήτων, ο Διευθυντής της Πολιτικής Προστασίας της Αποκεντρωμένης Διοίκησης Μακεδονίας, Κ. Κοκολάκης, ο Προϊστάμενος Δασαρχείου Θεσσαλονίκης, Α. Αϊναλής, εκπρόσωποι του Ελληνικού Στρατού, της Ελληνικής Αστυνομίας, της Πυροσβεστικής Υπηρεσίας, του Λιμενικού Σώματος, Διευθυντές και Προϊστάμενοι του Δήμου και των Τεχνικών Υπηρεσιών, καθώς και μέλη των Δ.Σ. των εθελοντικών οργανώσεων (ΕΘΟΠΑΚ-ΕΘΟ- ΠΑΚΕ-ΟΜΙΛΟΣ ΦΙΛΩΝ ΚΥΝΗΓΩΝ-ΣΥΛΛΟΓΟΙ ΑΛΙΕΩΝ) της περιοχής κα, ήταν ο σχεδιασμός των δράσεων για την πρόληψη και την αντιμετώπιση των δασικών πυρκαγιών ενόψει της αντιπυρικής περιόδου από 1/5 31/10. Επιπροσθέτως, όπως τονίστηκε ιδιαιτέρως από όλους τους ομιλητές, οι πυρκαγιές, που εκδηλώνονται κάθε χρόνο στον τόπο μας, σύμφωνα με μελέτες ειδικών και συμπερασμάτων που εξάγονται από συγκριτικά στοιχεία, οφείλονται κατά μεγάλο μέρος στην ανθρώπινη αμέλεια και θα πρέπει να είμαστε σε αφύπνιση και να μην επαναπαυόμαστε. Μεταξύ άλλων, καταστήθηκε σαφές ότι η ενημέρωση και συμμετοχή των εμπλεκομένων με το Σ.Τ.Ο. υπηρεσιών, φορέων και εθελοντικών οργανώσεων αποτελεί την αιχμή του δόρατος του Δήμου Θερμαϊκού για την ελάττωση ή τον περιορισμό επιπτώσεων μιας ενδεχόμενης κρίσης, όπως η πυρκαγιά και προϋποθέτει ταχεία κινητοποίηση και συντονισμένη χρησιμοποίηση όλων των δυνάμεων πολιτικής προστασίας, που βρίσκονται στα όρια του Δήμου. Τέλος, συμφωνήθηκε η πλήρης συνεργασία μεταξύ των φορέων, τόσο για τα πρακτικά θέματα όσο και για τον συντονισμό του ανθρώπινου δυναμικού και των μηχανημάτων, ώστε την 1η Μαΐου ο Δήμος να είναι πανέτοιμος να αντιμετωπίσει, τυχόν, δυσάρεστα περιστατικά. Υποχρεωτική ανάρτηση νόμων και πράξεων στο διαδίκτυο (Πρόγραμμα Διαύγεια - ΦΕΚ 112/ ) Σερφάροντας στην ΔΙΑΥΓΕΙΑ θέλω να τονισω το εξής: ψάχνοντας να δώ κατά πόσο οι Υπηρεσίες του Δήμου μας αναρτούν τις αποφάσεις στο διαδίκτυο ανακάλυψα ότι η ΔΕΥΑΘ είναι η μόνη Υπηρεσία που έχει κάνει αναρτήσεις αποφάσεων στο διαδίκτυο και ανάμεσα σε πολλές διέκρινα και την απόφαση ΚΑΘΑΡΙΣΜΟΣ ΔΕΞΑΜΕ- ΝΩΝ ΚΑΙ ΔΙΚΤΥΟΥ ΥΔΡΕΥΣΗΣ ΤΟΥ Τ.Δ. ΠΕΡΑΙΑΣ ΑΔΑ4ΑΓΨΟΡ0Ζ-Ρ Αριθμός Πρωτοκόλλου482. Δείτε και εσείς κάνοντας κλίκ στον παρακάτω σύνδεσμο Ενα παράδειγμα διαφάνειας που παλιότερα δεν θα βλέπαμε:\n8 8 150% + πορτοκαλί ο Δήμος Θερμαϊκού Με χρέος από 100% έως 120% των τακτικών εσόδων και της ΣΑΤΑ 100% + 50% + «Μνημόνιο» για 58 δήμους των οποίων το συνολικό χρέος είναι μεγαλύτερο του 100% των τακτικών ετήσιων εσόδων, συμπεριλαμβανομένης και της ΣΑΤΑ, προετοιμάζει το υπουργείο Εσωτερικών. Το πρόγραμμα εξυγίανσης θα ελέγχεται από τριμελή επιτροπή (τρόικα) που αποτελείται από ένα μέλος του Ελεγκτικού Συνεδρίου της ΚΕΔΕ και το γενικό διευθυντή Τοπικής Αυτοδιοίκησης του υπουργείου Εσωτερικών. Σύμφωνα με τα στοιχεία που δημοσιοποίησε το υπουργείο Εσωτερικών, οι δήμοι που θα ενταχθούν στο πρόγραμμα εξυγίανσης ανήκουν σε τρεις κατηγορίες: Πρώτοι οι «κόκκινοι», (με συνολικό χρέος άνω του 150% των τακτικών εσόδων και της ΣΑΤΑ), οι οποίοι είναι «Πορτοκαλί» με συνολικό χρέος από 100% έως 120% των τακτικών εσόδων και της ΣΑΤΑ οι οποίοι είναι μεταξύ άλλων: Αμπελοκήπων-Μενεμένης, Κατερίνης, Θερμαϊκού. Πρόγραμμα εξυγίανσης δε θα χρειαστούν δήμοι που έχουν συνολικό χρέος κάτω από 100%, που είναι μάλλον στο πράσινο. Πρόκειται για 45 δήμους που συνολικό χρέος από 80% έως 100% των τακτικών εσόδων και της ΣΑΤΑ, 82 που είναι από 50% έως 80% και 140 μέχρι 50%. Όπως είπε ο υπουργός Εσωτερικών Γιάννης Ραγκούσης, αυτή τη στιγμή στη βάση δεδομένων που δημιούργησε το υπουργείο, αποτυπώνεται πλήρως η οικονομική κατάσταση των δήμων. Πρόγραμμα εξυγίανσης: «Ποινές» και διαδικασία Για τους 58 δήμους οι οποίοι θα μπουν στο πρόγραμμα εξυγίανσης, το οποίο όπως είπε ο υπουργός, θα ξεκινήσει άμεσα με βάση υπουργική απόφαση η οποία θα εκδοθεί, θα ισχύουν οι εξής ποινές: 1. Πάγωμα ή περιορισμός των προσλήψεων και των συμβάσεων. 2. Πάγωμα ορισμένων κωδικών όπως δημόσιες σχέσεις κι εκδηλώσεις 3. Πάγωμα υλοποίησης νέων έργων, καθώς το σύνολο των εσόδων συμπεριλαμβανομένων και αυτών από τη ΣΑΤΑ, θα διατίθεται για το πρόγραμμα εξυγίανσης. 4. Υποχρέωση υλοποίησης του προγράμματος με βάση συγκεκριμένο χρονοδιάγραμμα που δε υπερβαίνει μια δημοτική περίοδο. Πάντως ο κ. Ραγκούσης, διευκρίνισε ότι οι συγκεκριμένες «ποινές» μπορούν να αφορούν μόνο σε μία δημοτική κοινότητα (πρώην δήμοι), εφόσον μόνο εκεί διαπιστώνεται το οικονομικό πρόβλημα. Παράλληλα, ο υπουργός τόνισε ότι νέα έργα θα μπορούν να πραγματοποιούνται στους συγκεκριμένους δήμους αλλά μόνο μέσω του ΕΣΠΑ και του «Προγράμματος Ε.ΛΛ.Α.Δ.Α». Η διαδικασία ένταξης στο πρόγραμμα εξυγίανσης θα γίνει σε τέσσερα στάδια: 1. Διαπίστωση ανάγκης οικονομικής αξιολόγησης βάση αντικειμενικών κριτηρίων 2. Εκτίμηση της οικονομικής κατάστασης του από τους αξιολόγηση ΟΤΑ από τους ορκωτούς λογιστές 3. Εκπόνηση ειδικού επιχειρησιακού προγράμματος εξυγίανσης 4. Έγκριση του προγράμματος από την τριμελή Ελεγκτική επιτροπή Το πρόγραμμα εξυγίανσης θα περιλαμβάνει:...αν κάποιος έχει καλύτερη πρόταση από τη δική μας τη συζητάμε... Α. Επιμήκυνση του σημερινού μέσου χρόνου αποπληρωμής των δανείων των 15 ετών μέχρι 25 για την αποπληρωμή τους Β. Σημαντική μείωση του επιτοκίου που όπως είπε ο πρόεδρος του ΤΟ ανέρχεται στο 5,9%. Με αυτόν τον τρόπο όπως τόνισαν τόσο ο κ. Ραγκούσης όσο και ο κ. Αντωνόπουλος, η μείωση της τοκοχρεωλυτικής δόσης θα φτάσει μέχρι και το 55%, με αποτέλεσμα αφενός αυτή να είναι μικρότερη του 20% των συνολικών ετήσιων εσόδων του δήμου, όπως προβλέπει ο «Καλλικράτης» (ο κ. Ραγκούσης πάντως αποσαφήνισε ότι σήμερα μόλις συνολικά 4 δήμοι πληρώνουν ετήσιο τοκοχρεολύσιο, που είναι μεγαλύτερου του 20% των εσόδων τους) και αφετέρου, να δώσει τη δυνατότητα για ισοσκελισμένους προϋπολογισμούς και για ένταξη των δήμων που σήμερα βρίσκονται στο «κόκκινο» και το «πορτοκαλί» στην πράσινη δόση. Πλην των δύο παραπάνω διευκολύνσεων, το πρόγραμμα εξυγίανσης θα παρέχει και περίοδο χάριτος για ορισμένες περιπτώσεις δήμων που αντιμετωπίζουν μεγάλο πρόβλημα χρέους, η οποία θα καλύπτει τα χρεολύσια, αλλά όπως άφησε να εννοηθεί ο πρόεδρος του Ταμείου Παρακαταθηκών και Δανείων, δε θα είναι δυνατό να υπερβαίνει το χρόνο θητείας των σημερινών δημάρχων (δηλαδή περίπου τρία χρόνια). Ερωτηθείς σχετικά ο υπουργός Εσωτερικών, άφησε να εννοηθεί ότι η ένταξη των συγκεκριμένων δήμων στο «μνημόνιο» θα είναι υποχρεωτική. «Ούτως ή άλλως, όλοι οι δήμοι που έχουν πρόβλημα, μας ζητούν επιτακτικά να προχωρήσουμε σε ρύθμιση. Πάντως αν κάποιος έχει καλύτερη πρόταση από τη δική μας τη συζητάμε...», είπε χαρακτηριστικά ο κ. Ραγκούσης.\n9 9 Τεχνικό πρόγραμμα με... Καλλικρατική τεχνική Στην συνεδρίαση του Δημοτικού Συμβουλίου στις ψηφίστηκε το τεχνικό πρόγραμμα του Δήμου Θερμαϊκού. Πρόκειται για ένα τεχνικό πρόγραμμα που δεν ικανοποίησε την αντιπολίτευση, αλλά ούτε και τους Δημοτικούς Συμβούλους της Συμπολίτευσης. Δεν ικανοποίησε ούτε καν τον ίδιο τον αντιδήμαρχο Τεχνικών έργων κο Βογιατζή Ι., παρ όλη την τεράστια προσπάθεια που έκανε ο ίδιος και οι Υπάλληλοί του για να το ολοκληρώσουν. Το Τεχνικό Πρόγραμμα του Δήμου μας έχει μεταβατικό χαρακτήρα, για πολλούς λόγους: Α) Ο σημαντικότερος λόγος είναι ότι η συνένωση των 3 δήμων στην πράξη δεν είναι καθόλου εύκολη υπόθεση. Πρέπει να συνενωθούν δήμοι οι οποίοι έχουν τελείως διαφορετικά και ανομοιογενή χαρακτηριστικά, όπως διαφορετική νοοτροπία των δημοτών, διαφορετική στυλ διοίκησης, διαφορετικές υποδομές, διαφορετικό αναπτυξιακό προσανατολισμό, κλπ. Τέτοιου είδους προβλήματα αντιμετωπίζουν σχεδόν το σύνολο των Καλλικρατικών Δήμων, ενώ λιγότερα προβλήματα φαίνεται να έχουν οι μεγάλες πόλεις του Νομού μας όπως η Θεσσαλονίκη και η Καλαμαριά. Εν τω μεταξύ από τον Καλλικράτη υπάρχουν ασφυκτικές προθεσμίες, χωρίς την ανάλογη υποστήριξη από το Υπουργείο εσωτερικών. Μέσα σε λίγους μήνες καλούμαστε να συγκροτήσουμε όλα τα προβλεπόμενα όργανα και τον κανονισμό λειτουργίας τους, περιμένοντας μέχρι την τελευταία στιγμή τις ερμηνευτικές εγκυκλίους, που θα διευκρινίσουν τις ασάφειες των νόμων, των αποφάσεων και των τροπολογιών. Σημαντικοί σταθμοί για την εύρυθμη λειτουργία του Δήμου (που ακόμα εκκρεμούν) αποτελούν: η Κατάρτιση Οργανισμού Εσωτερικής Υπηρεσίας του Δήμου, η ανάθεση των αρμοδιοτήτων και των ευθυνών στους υπαλλήλους, η Οικονομική Διαχείριση και ο Επιχειρησιακός Σχεδιασμός, η συγχώνευση των επιχειρήσεων και των Νομικών Προσώπων, η λειτουργική ενοποίηση των πληροφοριακών συστημάτων, η διαχείριση προσωπικού, οι μετατάξεις, κλπ. Β) Σημαντική επίσης είναι η έλλειψη μεσοπρόθεσμου προγραμματισμού του Δήμου, κάτι το οποίο θα γίνει όπως προβλέπεται από τον Καλλικράτη μέχρι το φθινόπωρο. Με το Πενταετές Τεχνικό Επιχειρησιακό Πρόγραμμα θα διατυπωθούν, θα μελετηθούν και θα ιεραρχηθούν τα προβλήματα του νέου μας δήμου. Από εκεί και πέρα το Τεχνικό Πρόγραμμα θα καταρτίζεται και θα υποβάλλεται μαζί με το Ετήσιο Πρόγραμμα Δράσης και τον Προϋπολογισμό, αρχικά στην Δημοτική Επιτροπή διαβούλευσης και μετά στο Δημοτικό Συμβούλιο. Γ) Δεν έχει ολοκληρωθεί ακόμα η απογραφή των οικονομικών, οπότε δεν υπάρχει μια ξεκάθαρη εικόνα για τα οικονομικά δεδομένα του Δήμου μας. Μια αδρή, αλλά ζοφερή εικόνα των οικονομικών μεγεθών περιέγραψε ο αντιδήμαρχος κος Κούτουκας, που δεν αφήνουν πολλά περιθώρια για να γίνουν έργα με ιδίους πόρους. Κάθε νοήμων που θα διαβάσει τα παραπάνω επιχειρήματα αντιλαμβάνεται το λόγο για το οποίο το Τεχνικό Πρόγραμμα είναι απλώς διαχειριστικό. Το προτεινόμενο Τεχνικό Πρόγραμμα για το 2011 έγινε γρήγορα, αλλά όχι πρόχειρα. Ξεκινά από αφετηριακή βάση με κεντρικό στόχο την εξυγίανση και εξορθολογισμό των παρεχόμενων τεχνικών υπηρεσιών του νέου δήμου προς τους πολίτες. Δεν εμπεριέχει κανένα ύποπτο στοιχείο για συμφεροντολογική διαχείριση των κονδυλίων (όπως κατακερματισμό των έργων και την απ ευθείας ανάθεση σε συγκεκριμένους εργολάβους πρακτικές συνήθεις σε άλλες διοικήσεις). Δε προβλέπεται, αλλά και δεν μπορεί να γίνει δημόσια διαβούλευση (όπως κάποιοι ισχυρίζονται), και κυρίως δεν πρέπει να γίνει αντικείμενο μικροπολιτικής αντιπαράθεσης (και μάλιστα από κάποιους ανεύθυνους που οδήγησαν τον δήμο μας σε οικονομική ασφυξία). Σημαντικό για την επιτυχία του Τεχνικού Προγράμματος αποτελεί η ειλικρίνεια, η εντιμότητα, η εργατικότητα και οι εξειδικευμένες γνώσεις του αντιδημάρχου Τεχνικών έργων, αλλά και η διάθεσή του για τροποποιήσεις αν, όταν και όπου χρειαστούν. Θετικά στοιχεία του Τεχνικού Προγράμματος αποτελούν τα διεκδικούμενα κονδύλια από το ΕΣΠΑ, τα οποία σύμφωνα με τον Δημοτικό Σύμβουλο κο Αθανασιάδη ξεπερνούν τα ευρώ και είναι στο χέρι μας να τα «τρέξουμε» για την ανάπτυξη του τόπου μας\n10 10 Όλα είναι αυτονόητα αλλά όχι για την επίσημη ιστοσελίδα του πρώην Δήμου Θερμαϊκού. Διαδίκτυο και ενημέρωση δεν πάνε μαζί στο Δήμο Θερμαϊκού! Όπως βλέπετε, στην ηλεκτρονική ιστοσελίδα κάνετε μία ανασκόπηση παρά ενημερώνεστε για τα τελευταία νέα της πόλης. Στις 3 Μαίου, δείτε τα νέα της πόλης. Ούτε ένα νέο το 2011 δεν έχει αναρτηθεί στην ιστοσελίδα. Η τελευταία είδηση αφορά το 3ο Διεθνές Φεστιβάλ ταινιών μικρού μήκους, με ημερομηνία 10/8/2010. Το τελευταίο νέο του Δήμου είναι η πρόσκληση για την συνεδρίαση του Δημοτικού Συμβουλίου στις 26/4/2011 και δύο αναρτήσεις στις 19 Απριλίου του Σαφώς καλύτερα τα αποτελέσματα σε αυτή την στήλη. Τα τουριστικά νέα, ενός τουριστικού Δήμου είναι τα εξής: Στις 24 Μαρτίου του 2010, αναρτήθηκε η «Πινακοθήκη των ηλιθίων» και εκεί σταμάτησαν όλα! Η καλύτερη διαφήμιση είναι στόμα με στόμα! Πιστοί στις παραδόσεις οι πρώην Δήμαρχοι, Θερμαϊκού, Νέας Μηχανιώνας και Επανομής δεν ενημέρωναν τις ιστοσελίδες των Δήμων τους. Ποιο διαδίκτυο όταν στόμα με στόμα ή κατά το συνηθέστερο, κουτσομπολιό μαθαίνεις τα νέα. Δείτε για να μάθετε πως δεν λειτουργεί το διαδίκτυο! Ποιος είπε ότι το διαδίκτυο είναι το ταχύτερο μέσο ενημέρωσης. Πρώην δήμος Μηχανιώνας Τα πράγματα δεν είναι καλύτερα στον πρώην Δήμο Νέας Μηχανιώνας. Η ιστοσελίδα είναι το ίδιο «διακομισμητική» Το τελευταίο δελτίο τύπου, αφορά τον εορτασμό τον εορτασμό της Παναγίας Φανερωμένης και της εικόνας της Μηχανιώτισσας. Φυσικά μιλάμε για τον Αύγουστο του 2010 Η Επανομή γιατί να διαφέρει; Τα τρία τελευταία δελτία τύπου αφορούν την εκστρατεία καθαρισμού των ακτών της Επανομής στις 6 Ιουνίου του Προτελευταίο νέο τα 23α Αργύρεια που πραγματοποιήθηκαν από τις 7 έως τις 11 Μαίου του Τελικά γλύτωσε τα σίδερα ο Aντιδήμαρχος Λαζαρίδης Γιώργος προς απογοήτευση των εκδοτικών του και όχι μόνον αντιπάλων. Η απόφαση όχι μόνο ήταν αθωωτική για τον Αντιδήμαρχο, αλλά έκρινε ότι ορθώς έγινε η συγκεκριμένη δημοσίευση και επιδίκασε τα έξοδα στον εγκαλούντα. Τι θα γίνει φέτος με τα σκουπίδια που κατακλύζουν τις παραλίες του Δήμου Θερμαϊκού; Η καλύτερη επιχειρηματική προσπάθεια στον Δήμο Θερμαϊκού είναι η δημιουργία συνεργείου αυτοκινήτων στην Επανομή. Μιλάμε για σίγουρη επιτυχία. Γράφτηκε και πάλι για την θαλάσσια συγκοινωνία. Μοιάζει σαν την εξαγγελία του μετρό για την Θεσσαλονίκη από το 1988, που τελικά θα ξεκινήσει το 2015 και βλέπουμε.\n11 11 Αλλαγές στον υγειονομικό χάρτη στη Θεσσαλονίκη Δερματολογικό-Αφροδίσιων: θα γίνει Κέντρο Υγείας Αστικού Τύπου Ειδικών Παθήσεων (Λοιμωδών): θα γίνει Κέντρο Αίματος Βορείου Ελλάδος (μεταφορά του παθολογικού-παιδιατρικού τμήματος στο Γεννηματάς) Ψυχιατρικό: θα γίνει Παθολογικό Νοσοκομείο (μεταφορά κλινικών σε Άγιο Δημήτριο και Ιπποκράτειο). Β ΙΚΑ Παναγία: Συγχώνευση με Άγιο Παύλο Άγιος Δημήτριος: Διοικητική ενοποίηση με Γεννηματάς Θεαγένειο: Εντάσσεται στον Κύκλο του ΑΧΕΠΑ ΑΧΕΠΑ: Κέντρο κύκλου νοσοκομείων (Λοιμωδών, Θεαγένειο) Ιπποκράτειο: Κέντρο κύκλου νοσοκομείων (Άγιος Παύλος, Β ΙΚΑ, Δερματικών Παθήσεων και Χαλκιδικής) Παπανικολάου: Κέντρο κύκλου νοσοκομείων (Γεννηματάς, Άγιος Δημήτριος) Παπαγεωργίου: Κέντρο κύκλου νοσοκομείων (424, Ψυχιατρικό, νέο Παιδιατρικό, Κατερίνης) Δεν πίστευαν στα μάτια τους δάσκαλοι, γονείς και μαθητές του δημοτικού σχολείου Αγίας Τριάδας... Οι κλέφτες εκμεταλλεύτηκαν την απουσία μαθητών και δασκάλων λόγω του σαββατοκύριακου και ξήλωσαν κυριολεκτικά τη σκεπή του κτιρίου. O διευθυντής του νηπιαγωγείου θα κάνει μήνυση κατά αγνώστων στο αστυνομικό τμήμα της περιοχής και εκεί έκπληκτος διαπίστωσε πως άλλοι τέσσερις διευθυντές άλλων σχολείων της περιοχής ήταν εκεί για τον ίδιο ακριβώς λόγο, καθώς και τα δικά τους σχολεία είχαν μπει στο στόχαστρο αγνώστων.σε άλλο σχολικό συγκρότημα της περιοχής βάνδαλοι, μπήκαν και έκλεψαν μία τηλεόραση και ηλεκτρονικούς υπολογιστές. Όπως μαρτυρούν γονείς και μαθητές, τον τελευταίο καιρό έχουν ξανασυμβεί παρόμοια περιστατικά και σε άλλα σχολεία της περιοχής. Προϋπολογισμός Δήμου Θερμαϊκού 2011 Κατά πλειοψηφία και εν μέσω αντιπαραθέσεων μεταξύ των δημοτικών παρατάξεων, εγκρίθηκε από το δημοτικό συμβούλιο του δήμου Θερμαϊκού ο ετήσιος προϋπολογισμός για το έτος 2011, ύψους ευρώ. Παρουσιάζοντας τον προϋπολογισμό ο αρμόδιος αντιδήμαρχος κ.κώστας Κούτουκας τον χαρακτήρισε ρεαλιστικό και αρκετά συμμαζεμένο σε σύγκριση με τους προϋπολογισμούς του περασμένου έτους στους πρώην δήμους Μηχανιώνας, Επανομής και Θερμαϊκού, το συνολικό ύψος των οποίων ανέρχονταν στα 65 εκατ. ευρώ. Προκειμένου να εμφανιστεί ισοσκελισμένος ο προϋπολογισμός, συμπεριλήφθηκε στα έσοδα ένα δάνειο ύψους ευρώ. Από τα έξοδα, τα ,82 θα είναι αμοιβές προσωπικού, αμοιβές αιρετών και τρίτων, ,70 παροχές τρίτων, φόροι και τέλη, ,56 λοιπά γενικά έξοδα, πληρωμές για την εξυπηρέτηση δημοσίας πίστεως, δαπάνες προμήθειας αναλωσίμων, ,38 πληρωμές-μεταβιβάσεις σε τρίτους και λοιπά έξοδα Στα έξοδα επίσης συμπεριλαμβάνονται ,87 που είναι για επενδύσεις και ,58 πληρωμές ΠΟΕ, αποδόσεις και προβλέψεις. Υπέρ του προϋπολογισμού ψήφισαν οι δημοτικοί σύμβουλοι της συμπολίτευσης, καθώς επίσης και οι σύμβουλοι του συνδυασμού «Μπροστά Μαζί», ενώ κατά ψήφισαν οι σύμβουλοι της παράταξης Μαυρομάτη, και οι επικεφαλής των υπολοίπων παρατάξεων της αντιπολίτευσης ,82 ευρώ αμοιβές προσωπικού ,00 ευρώ αμοιβές αιρετών και τρίτων ,70 ευρώ παροχές τρίτων ,00 ευρώ φόροι και τέλη ,38 ευρώ πληρωμές-μεταβιβάσεις σε τρίτους ,87 ευρώ για επενδύσεις ,58 ευρώ πληρωμές ΠΟΕ\n12 12 συνέντευξη Βασίλης Γωνιωτάκης Πρόεδρος Σωματείου Επισιτιστικών Επαγγελμάτων Δήμου Θερμαϊκού «Να υπάρξει μια διαδραστικότητα μεταξύ των επιχειρήσεων του κλάδου και της Σχολής Τουριστικών Επαγγελμάτων» Ο πρόεδρος του Σωματείου Επισιτιστικών Επαγγελμάτων του Δήμου Θερμαικού κ. Βασίλης Γωνιωτάκης, μιλάει για όλους και για όλα παραθέτοντας τα προβλήματα που αντιμετωπίζουν τα μέλη του καθώς και προτάσεις για την επίλυσή τους. «Το Σωματείο μας ιδρύθηκε το 1996 και σήμερα αριθμεί 100 μέλη. Στόχος της Διοίκησης είναι οι συνεχείς προσπάθειες προκειμένου να διαμορφωθεί ένα σχήμα ισχυρής συλλογικής δράσης και αποτελεσματικότητας για την ανάδειξη και επίλυση των προβλημάτων που απασχολούν τους εργαζομένους και επιχειρηματίες στον επισιτισμό», επισημαίνει ο πρόεδρος κ. Β. Γωνιωτάκης. Αναφερόμενος στα προβλήματα που αντιμετωπίζουν τα μέλη του σωματείου και ο κλάδος ευρύτερα, ο κ. Γωνιωτάκης τονίζει ότι τα τελευταία χρόνια στην περιοχή του Δήμου έγιναν ελάχιστες παρεμβατικές δράσεις χωρίς τις απαραίτητες υποδομές, παρά την τεράστια οικιστική ανάπτυξη που γνώρισε η περιοχή. Δεν υπήρξε δηλαδή ένα συγκροτημένο σχέδιο ανάπτυξης που να καλύψει όλους τους συνδεδεμένους κλάδους με τον τουρισμό και τον επισιτισμό ειδικά κατά τη θερινή περίοδο, ώστε η περιοχή να αναδειχθεί σε πόλο ψυχαγωγίας και προσέλκυσης τουριστών, εργαζομένων και κατοίκων άλλων περιοχών. «Ότι έγινε μέχρι σήμερα, εξαρτάται κυρίως από την ιδιωτική πρωτοβουλία», τονίζει. Ένα άλλο ζήτημα που απασχολεί το σύνολο των επιχειρήσεων και δη των επισιτιστικών, είναι τα σκουπίδια, που ειδικά τους θερινούς μήνες αποτελούν ένα άσχημο αισθητικό θέαμα και εστίες μικροβίων. «Κατά καιρούς, έχουμε κάνει σημαντικές ενέργειες προς δημάρχους και υπουργούς, χωρίς όμως ουσιαστικό αποτέλεσμα», αναφέρει ο κ. Γωνιωτάκης. «Έχουμε συντάξει μνημόνιο προτάσεων που αφορά την αποκομιδή των απορριμμάτων, την υπερτιμημένη πολιτική για τις παραλίες και τα τραπεζοκαθίσματα που ευτυχώς επανήλθε σε σχετικά καλά επίπεδα, την περαιτέρω αξιοποίηση της παραλιακής και του πεζοδρόμου, τον αισθητικό καλλωπισμό προσόψεων οικοδομών και καταστημάτων, τη διοργάνωση αθλοπαιδειών και εκδηλώσεων τους θερινούς μήνες, την προσέλκυση νεολαίας μέσα από μικρά μουσικά σύνολα, την προσέλκυση κατοίκων και επισκεπτών, να χαρούν τις ομορφιές που τους προσφέρει ο τόπος μας, να μείνουν σε αυτόν τα σαββατοκύριακα, να αξιοποιήσουν εποικοδομητικά το χρόνο τους, κάνοντας τα ψώνια τους, περπατώντας, κάνοντας ποδήλατο, μόλις λίγα χιλιόμετρα από την πόλη. Ταυτόχρονα, οι λουόμενοι μπορούν να απολαύσουν θάλασσα, ήλιο και υπηρεσίες, στις βραβευμένες με γαλάζια σημαία ακτές μας». «Σίγουρα τα προβλήματα δεν λύνονται από τη μια στιγμή στην άλλη», επισημαίνει ο κ. Γωνιωτάκης, τονίζοντας όμως, ότι τα περιθώρια έχουν στενέψει με δεδομένη και την οικονομική κρί-ση που έχει επιπτώσεις στον κλά-δο και καταγεγραμμένη πτώση στον τζίρο των επιχειρήσεων κατά 40%. «Το ερώτημα που τίθεται φέτος είναι όχι αν έρθει ο κόσμος στην περιοχή μας, που τα μηνύματα λένε ότι θα έρθει και θα μειωθεί η κίνηση προς Χαλκιδική, ειδικά στις αυθημερόν μετακινήσεις. Το ερώτημα είναι αν ο κόσμος καταναλώσει και τι θα καταναλώσει». «Δυστυχώς, οι επιχειρήσεις μας, έχουν μεγάλο λειτουργικό κόστος κατά τη θερινή περίοδο και παθητικό το χειμώνα και είναι επιτακτική ανάγκη να προβληθεί καλύτερα η περιοχή, να λειτουργήσει άμεσα και ουσιαστικά η Εταιρία Τουριστικής Προβολής ΑΕ του Δήμου, να υπάρξει μια διαδραστικότητα μεταξύ των επιχειρήσεων του κλάδου και της Σχολής Τουριστικών Επαγγελμάτων, προκειμένου απόφοιτοί της να προωθούνται προς τις επιχειρήσεις μας, ώστε να αποκτούν εμπειρία και εμείς, προσωπικό εκπαιδευμένο και καταρτισμένο». «Ο κλάδος μας, έχει ανάγκη να ενταχθεί σε ευρωπαικά προγράμματα, να προβληθεί περαιτέρω σε διεθνείς εκθέσεις παράλληλα με την περιοχή και να ενισχυθεί περισσότερο από την τοπική και όχι μόνο εξουσία. Είναι επιτακτική ανάγκη η άμεση έναρξη της λειτουργίας της θαλάσσιας συγκοινωνίας που θα φέρει την περιοχή πιο κοντά στην πόλη, η αύξηση των αστικών δρομολογίων και η καθιέρωση μιας μόνιμης ανάδειξης και προβολής των συγκριτικών πλεονεκτημάτων μας, παράλληλα με επενδύσεις σε εκπαίδευση και εξοπλισμό που πρέπει και εμείς ως επιχειρηματίες να κάνουμε κάθε χρόνο για την βέλτιστη παροχή των υπηρεσιών μας».\n13 13 «Είναι καταληψίες πρέπει να αποχωρήσουν» Σε συζήτηση δε που είχαμε χθες με τον Δήμαρχο Θερμαϊκού αποκομίσαμε την εντύπωση πως εξαντλείται η υπομονή του αισθανόμενος ότι βρίσκεται μπροστά σε αδιέξοδο. Προσπάθειες να ευρεθεί χώρος μετεγκατάστασης των Ρομά σε μια από τις άπειρες εκτάσεις κυριότητας της ΚΕΔ (Κτηματική Επιτροπή του Δημοσίου) "βρήκαν τοίχο". Το κράτος που με περισσή ευκολία εκποιεί δημόσια περιουσία, κατόπιν υποδείξεων των διεθνών τοκογλύφων - νταλέει ο Δήμαρχος Θερμαϊκού Γιάννης Αλεξανδρής για τους τσιγγάνους της Περαίας Ο καταυλισμός της Περαίας περιλαμβάνει περίπου 60 οικογένειες που είναι εγκατεστημένες σε έκταση του Δήμου, σε μικρή απόσταση από την κεντρική Λεωφόρο Θεσσαλονίκης - Μηχανιώνας, στο ύψος του Λίντλ. Είναι επίσης γνωστό ότι με απόφασή του το Δημοτικό Συμβούλιο έχει παραχωρήσει την έκταση (συνολικά 100 στρέμματα) στο Πανεπιστήμιο Μακεδονίας, ώστε να λειτουργήσουν, σε νέες κτιριακές υποδομές που θα κατασκευαστούν, τμήματα του Πανεπιστημίου. Μετά δε την απόρριψη από το Δήμο Δέλτα του αιτήματος για την ένταξη και των τσιγγάνων της Περαίας εκεί, φαίνεται ότι οξύνεται ιδιαίτερα το πρόβλημα. Από το συγκεκριμένο ρεπορτάζ φέρεται ο κ. Αλεξανδρής να δηλώνει πως: «Όσο ανθρωπιστικά κι αν βλέπουμε το ζήτημα, η αλήθεια είναι πως αυτοί οι άνθρωποι είναι καταληψίες και πρέπει να αποχωρήσουν. Τους έχουμε ζητήσει να φύγουν οικειοθελώς, αλλά, αν συνεχιστεί αυτή η καθυστέρηση, φοβάμαι ότι μπορεί να χρειαστεί να λάβουμε δραστικά μέτρα για την απομάκρυνσή τους». βατζήδων μας, δεν φαίνεται διατεθειμένο να παραχωρήσει λίγα στρέμματα γης για την εγκατάσταση των ελλήνων τσιγγάνων. Έτσι δικαιολογημένα ο κ. Αλεξανδρής βρίσκεται μεταξύ του διλήμματος: Ή να επιχειρήσει να αναβαθμίσει το άθλιο πραγματικά επίπεδο διαβίωσης των αθίγγανων, οπότε η απόφαση για την μεταφορά και ανάπτυξη του Πανεπιστημίου μένει κενό γράμμα, με σημαντικές επιπτώσεις για την ανάπτυξη του Δήμου, Ή να δείξει ένα ανάλγητο πρόσωπο προς τους "κολασμένους" εκδιώχνοντάς τους και χωρίς να βρεθεί στοιχειώδης χώρος υποδοχής και φιλοξενίας τους, γεγονός που θα χαρακτηρίσει αρνητικά τόσο τη Δημοτική αρχή αλλά και των κατοίκους του Δήμου.\n14 14 Όλη η αλήθεια για τη θαλάσσια αστική συγκοινωνία! Θεσσαλονίκη Καλαμαριά Περαία Πόσο θα κάνει το εισιτήριο; Δύσκολα λιγότερο από 5 ευρώ. Πόση ώρα θα διαρκεί το δρομολόγιο από την Περαία μέχρι τη Θεσσαλονίκη. Η απάντηση είναι κάπου 40 λεπτά. Αυτό που ακούγεται πως η Περαία από τη Θεσσαλονίκη θα έχει απόσταση 20 λεπτά αφορά μόνο το δρομολόγιο χωρίς την στάση στην Καλαμαριά. Οι στάσεις θα είναι τρεις. Μία στη Θεσσαλονίκη, μία στην Καλαμαριά και μία στην Περαία. Αν γίνει δεύτερη στάση στο Δήμο Θερμαϊκού, αυτή θα κατασκευαστεί στην Αγία Τριάδα. Το συμπέρασμα είναι πως ο χρόνος με αυτοκίνητο και καραβάκι είναι σχεδόν ίδιος. Το κόστος της απόστασης είναι σχεδόν ίδιο καθώς αν το εισιτήριο της θαλάσσιας αστικής συγκοινωνίας είναι 10 ευρώ με τα επιστροφής, είναι στα ίδια επίπεδα με την αξία της βενζίνης. Επιπλέον, ο κάτοικος Καλαμαριάς γιατί να πάρει το καραβάκι, όταν το λεωφορείο κοστίζει μόλις, 0,80 λεπτά ή 0,90 λέπτα μετ επιστροφής; Η σύσταση φορέα, που θα αναζητήσει το χρηματοδοτικό εργαλείο για την κατασκευή των αναγκαίων υποδομών για τη λειτουργία αστικής θαλάσσιας συγκοινωνίας στο πολεοδομικό συγκρότημα της Θεσσαλονίκης αποφασίστηκε σε συνάντηση εργασίας, που πραγματοποιήθηκε στην Περιφέρεια Κεντρικής Μακεδονίας. Ο κ. Βούγιας επισήμανε ότι η ανάληψη, από πλευράς της Πολιτείας, της πρωτοβουλίας για την κατασκευή και την αδειοδότηση των στάσεων και χώρων υποδοχής των επιβατών θα κάνει ελκυστικότερο το έργο για τους ιδιώτες, στους οποίους απευθύνεται. Όπως εξήγησε, αφενός θα ελαχιστοποιήσει το κόστος της επένδυσης, προς όφελος και των πολιτών, αφού στα εισιτήρια θα μετακυλούταν το κόστος, αφετέρου θα προσελκύσει επιχειρηματίες, για τους οποίους οι χρονοβόρες διαδικασίες αδειοδότησης λειτουργούν ως αντικίνητρο για την επένδυση. «Προχωρούμε με συντονισμένα βήματα και είμαι αισιόδοξος πως αυτή τη φορά, υλοποιώντας και τις κατασκευές του έργου από την πλευρά της Πολιτείας θα μπορέσουμε να έχουμε και φθηνή συγκοινωνία. Το έργο πάντα ήταν βιώσιμο οικονομικά, στο παρελθόν δεν ήταν βιώσιμο πολιτικά. Τώρα η πόλη έχει ωριμάσει, οι πολίτες το απαιτούν και νομίζω πως θα γίνει σύντομα πραγματικότητα. Εγώ θα ήθελα να το δω και του χρόνου τέτοια εποχή στο Θερμαϊκό», ανέφερε ο Υφυπουργός. Ο κ. Βούγιας γνωστοποίησε, τέλος, την πρόθεση του υπουργείου να προκηρύξει, με την ολοκλήρωση των μελετών, αρχιτεκτονικό διαγωνισμό για νέους αρχιτέκτονες για το σχεδιασμό στάσεων υψηλής αισθητικής. Στη συνάντηση συμμετείχαν ο υφυπουργός Υποδομών, Μεταφορών και Δικτύων Σπύρος Βούγιας, ο Γενικός Γραμματέας Αποκεντρωμένης Διοίκησης Μακεδονίας - Θράκης, Ευθύμιος Σώκος και οι Δήμαρχοι Θεσσαλονίκης Γιάννης Μπουτάρης, Καλαμαριάς Θεοδόσης Μπακογκλίδης και Θερμαϊκού Γιάννης Αλεξανδρής. Μετρό; Τραμ; Μόνορέιλ; Με τι θα πηγαίνουμε από την Μίκρα στο Αεροδρόμιο «Μακεδονία» Ο πρόεδρος του ΣΑΣΘ, καθηγητής κ. Παναγιώτης Παπαϊωάννου, στον εισηγητικό χαιρετισμό του, αναφέρθηκε στους στρατηγικούς στόχους, τα επιτεύγματα και τις τρέχουσες δράσεις του ΣΑΣΘ. Αναφορικά με το CIVITAS, ο κ. Παπαϊωάννου σημείωσε ότι το Συμβούλιο, ως φορέας υπεύθυνος για τις αστικές συγκοινωνίες της Θεσσαλονίκης, μέσω του συγκεκριμένου έργου επιχειρεί να δημιουργήσει και να διευρύνει τις επαφές και τη συνεργασία του τόσο με τοπικούς φορείς όσο και με φορείς άλλων Ευρωπαϊκών πόλεων οι οποίες συμμετέχουν στο πρόγραμμα CIVITAS. Σύμφωνα με τον πρόεδρο του ΣΑΣΘ, το CIV- ITAS αποσκοπεί στην προώθηση καινοτόμων και βιώσιμων δράσεων και παρεμβάσεων για καθαρότερες και καλύτερες συγκοινωνίες στις πόλεις, με στόχο την βελτίωση της ποιότητας ζωής και της κινητικότητας των πολιτών, με τη χρήση καθαρών μέσων και καυσίμων για τις αστικές μεταφορές. Τα αποτελέσματα, όπως είπε, θα αποτελέσουν σημαντικό εργαλείο στα χέρια του ΣΑΣΘ και θα συνδράμουν σημαντικά στο έργο και τον ρόλο που αυτό διαδραματίζει ως εποπτικός φορέας των δημόσιων αστικών συγκοινωνιών στη Θεσσαλονίκη με στόχο πάντα την προώθηση των Δημοσίων Αστικών Συγκοινωνιών και τη βελτίωση του επιπέδου των παρεχόμενων υπηρεσιών. Χαιρετισμό εκ μέρους του δήμου Θεσσαλονίκης απηύθυνε ο εντεταλμένος δημοτικός σύμβουλος για θέματα συγκοινωνιών και κυκλοφορίας, συγκοινωνιολόγος, κ. Γιώργος Δημαρέλος. Χαιρετισμό απηύθυνε και ο αερολιμενάρχης του αεροδρομίου Μακεδονία, κ. Τοπούζας, καθώς και ο κ. K. Δημητρίου ειδικός γραμματέας ΙΧ ή Ταξί: λεπτά, του Συλλόγου Ελλήνων Συγκοινωνιολόγων. Αστικό λεωφορείο (γραμμή 78): Ο κ. Χρήστος Πυργίδης, μέλος του ΣΑΣΘ, καθηγητής του Τμήματος Πολιτικών Μηχανικών του ΑΠΘ, πα- Πεζή: 3 ώρες και 50 Ποδήλατο: 75 ρουσίασε στοιχεία που αφορούν τα αστικά και Μετρό: 44 προαστικά σιδηροδρομικά συστήματα μεταφορών. Μετρό έως Μίκρα και στη συνέχεια λεωφορείο: Συγκεκριμένα, σύμφωνα με τον κ. Πυργίδη, το κόστος κατασκευής του μετρό υπολογίζεται στα Απευθείας με Τραμ: 50-53,5 Μετρό έως Μίκρα και τραμ έως αεροδρόμιο: Μετρό έως Μίκρα και μονορέιλ έως αεροδρόμιο, 49,5-52,5 εκατ. ευρώ ανά χιλιόμετρο, χωρίς τις απαλλοτριώσεις. Αντίστοιχα, το κόστος για το τραμ είναι Μετρό έως Μίκρα και προαστιακός: εκατ. ευρώ ενώ του προαστιακού σιδηρόδρομου μόνο για τις υποδομές και χωρίς το κόστος των συρμών είναι της τάξεως των εκατ. ευρώ ανά χιλιόμετρο. Αναφορικά με το μονορέιλ, ο κ. Πυργίδης, σημείωσε ότι αποτελεί λύση για μικρές αποστάσεις και ότι έχει τη δυνατότητα να μεταφέρει επιβάτες την ώρα ανά κατεύθυνση, ενώ το κόστος του υπολογίζεται στα εκατ. ευρώ ανά χιλιόμετρο. Σύμφωνα με μελέτη που παρουσίασε ο κ. Πυργίδης, αναφορικά με τη μετακίνηση του επιβατικού κοινού από τον Νέο Σιδηροδρομικό Σταθμό προς το αεροδρόμιο Μακεδονία, παρατηρήθηκαν οι εξής χρόνοι, ανά μέσο μεταφοράς:\n15 15 Υδρευτικό δίκτυο Το έργο με τίτλο «Ανόρυξη, αξιοποίηση και σύνδεση με το υδρευτικό δίκτυο δύο νέων υδρευτικών γεωτρήσεων σε αγροτεμάχια του Τ.Δ. Περαίας του Δήμου Θερμαϊκού» προϋπολογισμού εντάχθηκε στο Επιχειρησιακό Πρόγραμμα «Μακεδονίας- Θράκης » μετά από σχετική απόφαση του γενικού γραμματέα της Αποκεντρωμένης Διοίκησης Μακεδονίας- Θράκης κ. Θύμιου Σώκου. Το έργο αφορά στην ανόρυξη, αξιοποίηση και σύνδεση με το υδρευτικό δίκτυο του Τ.Δ. Περαίας, δύο γεωτρήσεων στα 509Α και 604 αγροτεμάχια του Τ.Δ. Περαίας του Δήμου Θερμαϊκού. ΚΑΥΤΗ ΠΑΤΑΤΑ ΣΤΑ ΧΕΡΙΑ ΤΟΥ ΑΛΕΞΑΝΔΡΗ Το αποχετευτικό δίκτυο της Επανομής Μία καυτή πατάτα κληρονόμησε ο Δήμαρχος Θερμαϊκού Γιάννης Αλεξανδρής, από τον πρώην Δήμο Επανομής. Πρόκειται για την κατασκευή του αποχετευτικού δικτύου της Επανομής. «Τρέχω από υπουργείο σε υπουργείο για να διευθετήσω το θέμα», ανέφερε ο κ. Αλεξανδρής. Αρχικά, το έργο χωρίζεται σε δύο μέρη. Το πρώτο μέρος της κατασκευής έχει ολοκληρωθεί και απομένει το δεύτερο μέρος. Να σημειωθεί, πως το έργο χρηματοδοτείται από κονδύλια της Ευρωπαϊκής Ένωσης και οι δημότες θα πληρώσουν το 16% του συνολικού κόστους. Το παράλογο σε αυτή την περίπτωση είναι πως το έργο έπρεπε να έχει ολοκληρωθεί πλήρως στις 31/12/2010. Άρα, η προθεσμία έχει τελειώσει. Τι θα γίνει με την χρηματοδότηση; Θα χαθούν τα χρήματα; Η απάντηση του κ. Αλεξανδρή είναι για άλλη μια φορά η ίδια, «Τρέχω από υπουργείο σε υπουργείο για να διευθετήσω το θέμα». Στις 5 Μαίου, ο διαγωνισμός για την κατασκευή του δεύτερου μέρους Ο ανάδοχος θα προκύψει από τον διαγωνισμό, αυτό όμως, που είναι ιδιαίτερα αρνητικό αφορά την οικονομική επιβάρυνση των δημοτών. Να σημειωθεί, πως οι περισσότεροι Δήμαρχοι ανά την Ελλάδα κατασκεύασαν το αποχετευτικό δίκτυο του Δήμου τους., χωρίς να επιβαρυνθούν οικονομικά οι δημότες τους.\n16 16 επιχειρήν Βελτίωση πωλήσεων; Κάνε με να νιώσω σημαντικός Γνωρίζεις καλά τις αρχές τους τρόπους και σχεδόν όλες τις τεχνικές πωλήσεων. Ακόμη κι αν δεν έχεις παρακολουθήσει όλα τα σχετικά σεμινάρια ή δεν έχει διαβάσεις όλη τη θεωρία για το θέμα, πρακτικά εφαρμόζεις αυτές τις τεχνικές. Γι αυτό κατάφερες τόσα τα χρόνια που εργάζεσαι. Της Μάτας Ρόζη, Εκπαιδεύτριας Ενηλίκων σε θέματα επαγγελματικής ανάπτυξης, Γιατί όμως αυτή την περίοδο δεν έχεις το ζητούμενο αποτέλεσμα; Είναι μόνο η κρίση; Και μπορείς να κάνεις κάτι; Είναι αλήθεια δύσκολη περίοδος, αλλά γιατί κάποιοι τα πάνε καλά; Υπάρχει κάτι που σου διαφεύγει, κάποιος κρίκος της αλυσίδας που λείπει; Αυτός που θα δέσει τη γνώση και την προσπάθεια σου με το αποτέλεσμα, δηλαδή με το κλείσιμο της πώλησης; Η απάντηση είναι απλή. Ο κρίκος που λείπει είναι η αποτελεσματική διαπροσωπική επικοινωνία με τον πελάτη σου. Αναρωτήσου: Πως αισθάνεσαι όταν κάποιος σου υποδεικνύει τι θέλεις ή τι να κάνεις, χωρίς να σε ρωτήσει; Εκνευρίζεσαι; Θυμώνεις; Αντιδράς; Κάτι από όλα αυτά. Και κάτι ακόμα. Μπορεί κάποιος να μαντέψει ποιες ακριβώς είναι οι ανάγκες σου, τι θέλεις, τι σε ικανοποιεί ή πώς νιώθεις; Η απάντηση είναι όχι. Ο μόνος που έχει τη δυνατότητα να τα γνωρίζει όλα αυτά πραγματικά, είναι εσύ! Και το ίδιο ισχύει και για τους πελάτες ή τους υποψήφιους πελάτες. Πως μπορείς λοιπόν να κερδίσεις πελάτες και να πουλήσεις; Πως θα μάθεις ποιος είναι ο πελάτης και ποιες είναι οι ανάγκες του; Και τι θα πουλήσεις, αν δεν γνωρίζεις τις ανάγκες που θέλει να καλύψει; Μόνο η αποτελεσματική διαπροσωπική επικοινωνία με τον πελάτη σου θα σου δώσει όλες τις απαντήσεις και θα σε οδηγήσει στο κλείσιμο της πώλησης. Και αυτό σημαίνει πρωτίστως ικανότητα ουσιαστικής ακρόασης. Μάθε να ακούς αποτελεσματικά και θα δεις τις πωλήσεις σου να βελτιώνονται κατά 20% περίπου. Όταν ο πελάτης καταλάβει ότι δεν τον ακούς, νιώθει παραμελημένος, κάποιες φορές και απόρριψη. Στη συνέχεια σε «εκδικείται» επιστρέφοντας σου αυτό που του έδωσες: απορρίπτει τα λεγόμενα σου, το προϊόν ή υπηρεσία που προσφέρεις και εσένα ως επαγγελματία. Μετά πηγαίνει αγοράζει από κάποιον άλλον. Μόλις όμως αισθανθεί ότι τον έχεις ακούσει, χωρίς να του κάνεις κριτική, αισθάνεται «αποδεκτός». Τότε νιώθει όμορφα με τον εαυτό του και μαζί σου και γίνεται δεκτικός, έτοιμος να ακούσει την πρότασή σου. Πρόθυμος να ανταποδώσει αυτό που ένιωσε. Γίνεσαι κακός ακροατής όταν: Διακόπτεις τον πελάτη για να πεις τα δικά σου. Αλλάζεις θέμα συζήτησης. Σκέφτεσαι άλλα (τι θα απαντήσεις, πως θα πληρώσεις τα έξοδα, τι και πόσο θα αγοράσει, κριτικάρεις μέσα σου τον πελάτη, κ.λπ.). Αντιδράς συναισθηματικά σε ό,τι ακούς. Ολοκληρώνεις τις φράσεις του πελάτη. Κερδίζεις όταν ακούς τον πελάτη σου, γιατί: Του δείχνεις σεβασμό και ενδιαφέρον. Κατανοείς ποιον έχεις απέναντί σου. Εξοικονομείς χρόνο. Συγκεντρώνεις τις πληροφορίες που χρειάζεσαι, για να επιτύχεις το στόχο σου. Παρατηρείς ενδεχόμενες ανακολουθίες ανάμεσα στη γλώσσα του σώματος και το λόγο του. Πρακτικά, για να είναι ουσιαστική και αποτελεσματική η ακρόαση χρειάζεται να περνάει από τα ακόλουθα στάδια ακρόασης: 1. Ακούς όλα όσα λέγονται. 2. Ερμηνεύεις και προσπαθείς να καταλάβεις. 3. Αξιολογείς τα λεγόμενα και αποφασίζεις τι θα κάνεις με τις πληροφορίες. 4. Διευκρινίζεις ό,τι δεν έχεις καταλάβει. 5. Απαντάς (πάντα με θετική διάθεση). Τα προβλήματα επικοινωνίας δημιουργούνται όταν καταργούνται αυτά τα στάδια. Στην επαφή με τους πελάτες σου, έχε πάντα στο μυαλό σου τη ρήση του Goethe: «Το να μιλάς είναι ανάγκη. Το ν ακούς όμως είναι τέχνη» Και όπως κάθε τέχνη μπορείς να τη μάθεις. Τι μπορείς να κάνεις; Αδειάζεις το μυαλό σου. Συγκεντρώνεις την προσοχή σου στον πελάτη με γνήσιο ενδιαφέρον. Ακούς τα λόγια του. Παρατηρείς τη: Μη λεκτική επικοινωνία του (πρόσωπο, χειρονομίες, φωνή, στάση σώματος). Συναισθηματική φόρτιση όταν μιλάει. Ανταποκρίνεσαι, δηλαδή: Ενθαρρύνεις τον πελάτη να συνεχίσει. Ζητάς διευκρινίσεις και λεπτομέρειες. Βεβαιώνεσαι ότι κατάλαβες το νόημα, ρωτώντας αν αυτά που κατάλαβες, ήταν αυτά που εννοούσε. Βελτιώνεσαι ως ακροατής και άρα ως επαγγελματίας πωλητής όταν: Επικεντρώνεσαι στο περιεχόμενο της συνομιλίας, το στόχο σου και όχι σε ό,τι σε ενοχλεί στη συμπεριφορά του πελάτη ή σε άσχετες λεπτομέρειες του περιβάλλοντος. Κοιτάς τον πελάτη στα μάτια και όχι αλλού (τα χαρτιά σου, τον περαστικό, το ρολόι ). Διαχωρίζεις το υποκειμενικό σκέλος (συχνά και συναισθηματικό) από το αντικειμενικό. Δεν βγάζεις συμπεράσματα πριν ο πελάτης ολοκληρώσει τη σκέψη του. Δεν παρασύρεσαι από τα συναισθήματά σου. Δεν τον διακόπτεις για να αποδείξεις ότι προσέχεις. Το μόνο που καταφέρνεις με αυτό τον τρόπο είναι να εκνευριστεί και να αποσυντονιστεί. Τον ενθαρρύνεις λεκτικά και μη λεκτικά- να εκφράσει τις απόψεις του. Η διαδικασία περιλαμβάνει και σιωπή ώστε να αφήσεις «χώρο» και χρόνο να μιλήσει. Είναι γεγονός. «Το ν ακούμε κάνει τους άλλους να μιλάνε.» Γι αυτό: Άκουσε προσεκτικά. Άκουσε αυτά που λέει. Άκουσε αυτά υπονοεί. Κάνε ερωτήσεις σαφείς και ξεκάθαρες. Γιατί αποτελεσματική ακρόαση δεν είναι απλά να αφήνεις τον πελάτη να μιλάει και μετά να λες αυτά που έχεις στο μυαλό σου. Είναι η διαδικασία στην οποία τα λεγόμενά του μετατρέπεται σε κάποιο νόημα στο μυαλό σου. Αλλά και κάτι περισσότερο, κάτι πιο βαθύ. Είναι η σχέση των νοημάτων των λέξεων με την ψυχολογική κατάσταση του πελάτη σου. Αποτελεσματική ακρόαση σημαίνει διανοητική και συναισθηματική διαδικασία. Στην επόμενη συνάντηση σου με τον πελάτη λοιπόν, άφησε στην άκρη το άγχος της πώλησης και όποια άλλη αγωνία σου. Αφοσιώσου στον πελάτη και άκουσέ τον με προσήλωση. Οικοδόμησε μαζί του γερές και αποτελεσματικές γέφυρες επικοινωνίας και οι πωλήσεις σου θα βελτιωθούν. Δείξε του, ότι για εσένα αυτός είναι ό,τι πιο σημαντικό εκείνη τη στιγμή. Με άλλα λόγια ικανοποίησε την βασική του ανάγκη. Την ανάγκη κάθε πελάτη. Η ανάγκη αυτή -κρεμασμένη στο λαιμό του σαν ταμπέλα- λέει : «Κάνε με να νιώσω σημαντικός».\n17 επιχειρήν 17 Τι είναι ο κοινωνικός επιχειρηματίας Από τον καταναλωτικό συνεταιρισμό Δίκαιων Σκαπανέων στην Αγγλία του 1844 ή τις Λαϊκές Τράπεζες της Γαλλίας του ίδιου αιώνα, στα LETS της Μεγάλης Βρετανίας (μια μορφή συναλλαγής, που δεν τοκίζεται, δεν παράγει κέρδος, αλλά βοηθάει τις τοπικές κοινωνίες να αναπτυχθούν μέσα σε δύσκολες οικονομικά εποχές) και το «αλληλέγγυο κολοκύθι» του Παρισιού, (μια Ένωση για την διατήρηση της αγροτικής παραγωγής που έχει ως μέλη 100 νοικοκυριά που συμβάλλονται για ένα χρόνο με ένα αγρότη βιοκαλλιεργητή, ο οποίος παραδίδει κάθε εβδομάδα σε αυτά συγκεκριμένες και σταθερές ποσότητες εποχικών λαχανικών) μπορεί να έχουν μεσολαβήσει αιώνες. Η έννοια της κοινωνικής οικονομίας και οι οργανωτικές μορφές της, ανά τους αιώνες αυτούς έχει λάβει πολλές, και διαφορετικές ερμηνείες και διαστάσεις. Άλλωστε, οι κοινωνικοί επιστήμονες παραδέχονται πως η κοινωνική οικονομία δεν είναι αυστηρά οριοθετημένος τομέας. Το ίδιο ισχύει και για την κοινωνική επιχείρηση. Στην Ελλάδα, η έννοια της κοινωνικής επιχείρησης εμφανίζεται αρχικά μέσα από τους αγροτουριστικούς συνεταιρισμούς γυναικών καθώς και από τους αστικούς συνεταιρισμούς ειδικών ομάδων αποκλεισμένων. Οι δραστηριότητες του τομέα της κοινωνικής οικονομίας δεν είναι ιδιαίτερα ανεπτυγμένες και αναγνωρίσιμες αφού οι όποιες προσπάθειες γίνονται τα τελευταία χρόνια από διάφορους φορείς προσκρούουν, στην έλλειψη κατάλληλου, ευέλικτου πλαισίου για τη θεσμική, διοικητική και χρηματοδοτική στήριξη των συγκεκριμένων επιχειρήσεων, στη δυστοκία αναγνώρισης και εκπροσώπησης των φορέων της Κοινωνικής Οικονομίας αλλά και στην απουσία κατάλληλων χρηματοδοτικών εργαλείων. Το υπουργείο Εργασίας, παρουσίασε ένα πρωτόλειο σχέδιο για τη νομοθετική κατοχύρωση της λειτουργίας των ιδιόμορφων αυτών επιχειρήσεων χωρίς να ξεκαθαρίζει και πολύ τα πράγματα. Αυτό που έγινε σαφές, είναι ότι περισσότερα από 200 εκατ. ευρώ θα βρεθούν το επόμενο διάστημα στη διάθεση ανθρώπων που επιθυμούν να ιδρύσουν και να συμμετέχουν στις εταιρείες της κοινωνικής οικονομίας. Μάλιστα, επειδή οι επιχειρήσεις κοινωνικής οικονομίας επιδιώκουν κοινωνικό σκοπό ή καλύπτουν κοινωνικές ανάγκες, η κατευθυντήρια γραμμή είναι να προτιμηθούν εταίροι, άτομα με ειδικές ανάγκες, απεξαρτημένα από διάφορες ουσίες άτομα, πρόσωπα με χρόνια προβλήματα υγείας, αρχηγοί μονογονεϊκών οικογενειών, παλιννοστούντες, πρόσφυγες, μετανάστες, ηλικιωμένοι, άνεργοι κάθε ηλικίας. Μπορούν όμως να ενταχθούν και τα άτομα που υφίστανται μαζικά και σε συγκεκριμένες περιοχές τις συνέπειες της οικονομικής κρίσης, με το κλείσιμο πολλών παραγωγικών μονάδων ταυτόχρονα. Στο υπό διαμόρφωση σχέδιο νόμου, ως βασικά χαρακτηριστικά των επιχειρήσεων κοινωνικής οικονομίας θα ορίζονται τα ακόλουθα: Ανάληψη παραγωγικών δραστηριοτήτων σε κοινωφελείς τομείς. Εφαρμογή της αρχής «κάθε εταίρος είναι ταυτόχρονα και εργαζόμενος και διαθέτει μία ψήφο». Παρέχεται η δυνατότητα ύπαρξης εταίρων μη αμειβόμενων και μη εργαζόμενων υπό προϋποθέσεις, καθώς και δυνατότητα ύπαρξης εργαζόμενων, οι οποίοι δεν είναι εταίροι. Εθελοντική συμμετοχή στο εταιρικό σχήμα νομικών προσώπων, ή φυσικών προσώπων. Συστηματική οργάνωση, κανονιστική τυποποίηση και έλεγχο της λειτουργίας των επιχειρήσεων κοινωνικής οικονομίας με δημιουργία Μητρώου Κοινωνικών Επιχειρήσεων. Δεν διανέμονται κέρδη. Προβλέπεται αποκλειστικά αμοιβή των εταίρων για την παρεχόμενη εργασία με όριο έως το τριπλάσιο της κατώτατης αμοιβής της εθνικής συλλογικής σύμβασης εργασίας. Δυνατότητα επανεπένδυσης πλεονάσματος σε νέες υποδομές, επέκταση δραστηριοτήτων, νέες θέσεις εργασίας. Δέσμευση κατάθεσης του ενδεχόμενου πλεονάσματος σε Λογαριασμό Αλληλοβοήθειας για χρηματοδότηση νέων επιχειρήσεων κοινωνικής οικονομίας. Κλιμάκωση ωφελειών και ευνοϊκών ρυθμίσεων ανάλογα με το βαθμό ευάλωτου χαρακτήρα, ώστε να αποφευχθούν ρυθμίσεις που αντιτίθενται στον υγιή ανταγωνισμό. Μάλιστα, θα προβλέπονται: 1. διευκολύνσεις στην χρηματοδότηση, 2. απαλλαγές από επιβαρύνσεις, 3. εξαιρέσεις στις δημόσιες συμβάσεις έργων, προμηθειών, υπηρεσιών. Στόχος του Σχεδίου Νόμου είναι να διασφαλίσει τις ευνοϊκότερες εφικτές ρυθμίσεις, προκειμένου να ενισχυθεί η βιωσιμότητα των επιχειρήσεων κοινωνικής οικονομίας, ιδίως κατά τα πρώτα έτη λειτουργίας τους, αλλά και να θέσει θεσμικούς περιορισμούς δικλείδες ασφαλείας, οι οποίες θα προστατεύουν τις προσπάθειες της κοινωνικής επιχειρηματικότητας από πιθανές απόπειρες κερδοσκοπικής χειραγώγησης. Εδώ, οι ειδικοί σημειώνουν πως πρέπει να υπάρξει μεγάλη προσοχή, καθώς κοινωνικές επιχειρήσεις μπορεί να χρησιμοποιηθούν για μεγάλες φοροαπαλλαγές. Σύμφωνα με το υπουργείο Εργασίας, υπό το πρίσμα της τρέχουσας οικονομικής συγκυρίας, βασικό ζήτημα, το οποίο θα πρέπει να επιλυθεί κατά προτεραιότητα είναι η διευκόλυνση πρόσβασης των επιχειρήσεων κοινωνικής οικονομίας σε χρηματοδοτήσεις. Εξετάζονται χρηματοδοτήσεις με ευνοϊκούς όρους όπως άτοκα δάνεια με μακρά περίοδο αποπληρωμής και εγγυοδοσία του συνόλου των κεφαλαίων που τα πιστωτικά ιδρύματα θα δανείζουν στις επιχειρήσεις. Έμφαση αναμένεται να δοθεί και στην ενίσχυση των προγραμματικών συνεργασιών των κοινωνικών επιχειρήσεων, τόσο σε κάθετο επίπεδο με το Δημόσιο, τους ΟΤΑ και τους κοινωνικούς ή οικονομικούς εταίρους, όσο και σε οριζόντιο επίπεδο με την οργάνωση και λειτουργία ενός δικτύου συνεργασίας επιχειρήσεων κοινωνικής οικονομίας. Ειδικότερα στην κατεύθυνση συνεργασιών των κοινωνικών επιχειρήσεων με φορείς του δημόσιου, ή / και ευρύτερου τομέα, καθώς και τους ΟΤΑ προβλέπεται η δυνατότητα σύναψης προγραμματικών συμφωνιών για την υλοποίηση δράσεων που αναφέρονται στους καταστατικούς σκοπούς των επιχειρήσεων κοινωνικής οικονομίας, καθώς και η συμμετοχή τους σε δημόσιες συμβάσεις έργων, υπηρεσιών, προμηθειών και μελετών. Βέβαια, η εμπειρία συμμετοχής των δήμων σε κοινοτικά προγράμματα δεν έχει να επιδείξει ιδιαίτερα σημαντικά αποτελέσματα, το αντίθετο μάλιστα. Είναι χαρακτηριστικό ότι ακόμη και τα άκρως επιτυχημένα προγράμματα κοινωνικών δομών όπως είναι το Βοήθεια στο σπίτι και τα Κέντρα Δημιουργικής Απασχόλησης Παιδιών, συχνά πυκνά, αντιμετωπίζουν προβλήματα βιωσιμότητας, καθώς οι ΟΤΑ δεν μπορούν να αναλάβουν υποχρεώσεις για τις οποίες έχουν δεσμευτεί. Καθώς δε, η ανάγκη για δραστηριοποίηση των κοινωνικών επιχειρήσεων γεννήθηκε μέσα από τη βαθύτατη κρίση του Κοινωνικού Κράτους, ένα από τις μεγαλύτερες προκλήσεις που καλείται να αντιμετωπίσει ο νέος θεσμός, είναι η προσπάθεια κάθε φορά της πολιτείας να αποδεσμευτεί από την υποχρέωση της να ασκεί ολοκληρωμένες δράσεις κοινωνικής πολιτικής. 4o Συνέδριο Καινοτομία και Επιχειρηματικότητα στη Θεσσαλονίκη Εκατό δισεκατομμύρια ευρώ χάνονται κάθε χρόνο στις χώρες της Ευρωπαικής Ένωσης κυρίως από τη σπατάλη καυσίμων, που προκαλεί η κυκλοφοριακή συμφόρηση και τα "μποτιλιαρίσματα", στους δρόμους των μεγαλουπόλεων, σμφωνα με στοιχεία, που παρουσιάστηκαν στο 4ο Συνέδριο Καινοτομίας και Επιχειρηματικότητας, που πραγματοποιήθηκε στη Θεσσαλονίκη. Το τεράστιο αυτό χρηματικό ποσό αντιστοιχεί σε ποσοστό 1% του ΑΕΠ της ΕΕ ετησίως, ενώ το μεγάλο πρόβλημα που καλούνται να επιλύσουν οι κυβερνήσεις των χωρών -μελών είναι να ενισχύσουν την κινητικότητα στα αστικά κέντρα, μειώνοντας συγχρόνως τη συμφόρηση, τα ατυχήματα και τη ρύπανση. Σύμφωνα με στοιχεία, η μεγάλη πλειοψηφία των ευρωπαϊκών πολιτών κατοικεί και κινείται μέσα σε αστικό περιβάλλον, ενώ σχεδόν το 60% ζει σε αστικές περιοχές άνω των κατοίκων. Ζουν κάθε μέρα στον ίδιο χώρο ενώ για τις μετακινήσεις τους μοιράζονται την ίδια υποδομή. Η αστική κινητικότητα αποτελεί το 40% του συνόλου των εκπομπών διοξειδίου του άνθρακα των οδικών μεταφορών και μέχρι το 70% των άλλων ρύπων από τη κυκλοφορία. Το διήμερο συνέδριο, με θέμα: «Πράσινες Τεχνολογίες: Ενέργεια, Μεταφορές, Αγροτική Παραγωγή», συνδιοργανώθηκε από το Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ) τη γαλλική πρεσβεία και το γαλλικό προξενείο και το γαλλικό ινστιτούτο Θεσσαλονίκης.\n18 18 24 α Αργύρια στην Επανομή Ξεκίνησαν το Σάββατο 7 Μάη οι πενθήμερες εκδηλώσεις των Αργυρίων στον πεζόδρομο της Επανομής, οι οποίες πραγματοποιούνται στη μνήμη του πολιούχου της Επανομής νεομάρτυρα Αγίου Αργυρίου τον οποίο εορτάζει η εκκλησία μας στις 11 Μάη.\n19 Το Σάββατο συμμετείχαν τα χορευτικά συγκροτήματα του Πολιτιστικού Συλλόγου Επανομής, ενώ στο «Επανομίτικο αντάμωμα» ξεχώρισαν τα χορευτικά συγκροτήματα όλων των δημοτικών διαμερισμάτων του δήμου Θερμαϊκού που χόρεψαν στις γειτονιές της Επανομής και δεχόταν κεράσματα με τοπικά εδέσματα από τους κατοίκους. Τη Δευτέρα συμμετείχαν στα ΑΡΓΥΡΙΑ χορευτικά συγκροτήματα από την Επανομή και την Περαία. Την Τρίτη και την Τετάρτη τα χορευτικά συγκροτήματα των πολιτιστικών συλλόγων του Μεσημερίου, της Επανομής και της Βοιακής Εστίας με τη συνοδεία των χάλκινων της Γουμένισσας, έδωσαν πανηγυρικό τόνο στις εκδηλώσεις. Παράλληλες εκδηλώσεις που πραγματοποιήθηκαν: - Ναυταθλητικοί αγώνες από το Ναυτικό Όμιλο Επανομής. - Ιππικοί αγώνες από τον ιππικό όμιλο Επανομής. - Επίδειξη TAE KWON DO από το σύλλογο ΙΚΑΡΟΣ Επανομής. - Συνάντηση χορωδιών Δήμου Θερμαϊκού. - Θεατρική παράσταση από τη θεατρική ομάδα Περαίας. Οι εκδηλώσεις πραγματοποιήθηκαν με την παρουσία πλήθους κόσμου και προσκεκλημένων από τη Δημοτική Κοινότητα Επανομής. 19\n20 20 Ψεκασμοί στα χαρτιά Ψεκασμοί κουνουπιών στα χαρτιά! Το τέρας της γραφειοκρατίας ευθύνεται για το γεγονός ότι το πρόγραμμα αντιμετώπισης των κουνουπιών δεν έχει αρχίσει. Το παράλογο είναι πως το κονδύλι, ύψους 2 εκ. ευρώ, έχει εγκριθεί πιο νωρίς από προηγούμενα χρόνια. Πάλι βρέθηκε κάτι που να μην αρχίσει σωστά ο ψεκασμός. Ο Καλλικράτης είναι το εμπόδιο! Το πλαίσιο ελέγχου των συμβάσεων και της διαχείρισης του χρήματος είναι πιο δύσκολο και πολύπλοκο προκάλεσε την καθυστέρηση στην έναρξη του προγράμματος. Το ερώτημα είναι τι γίνεται σήμερα; Το ελεγκτικό συνέδριο χρειάζεται 30 μέρες για να βγάλει μία απόφαση. Την 30η ζήτησε πρόσθετα στοιχεία με αποτέλεσμα να σημειωθεί μεγάλη καθυστέρηση. Οι συμβάσεις της ΑΝΕΘ με τους εργολάβους έχουν ολοκληρωθεί και αν το ελεγκτικό συνέδριο ανάψει το «πράσινο» φως, τότε οι ψεκασμοί μπορούν να ξεκινήσουν την επόμενη ώρα. Άρχισαν να τσιμπούν τα κουνούπια Την εμφάνισή τους έκαναν κιόλας τα κουνούπια σε περιοχές της Κεντρικής Μακεδονίας, προτού προλάβουν ακόμη να ξεκινήσουν οι ψεκασμοί για την καταπολέμησή τους. Εκπρόσωποι δήμων αλλά και της περιφέρειας που συμμετείχαν σε σύσκεψη και εξέφρασαν ανησυχία για το θέμα λόγω των ενδεχόμενων κινδύνων από την επανεμφάνιση του ιού του Δυτικού Νείλου. «Τα κουνούπια κάνουν παρέλαση στο Κιλκίς» είπε ο αντιπεριφερειάρχης Κιλκίς, Χρήστος Γκουντενούδης, και απέδωσε το πρόβλημα της περιοχής του στις πλημμύρες που σημειώθηκαν πέρσι και τις αυξημένες εστίες με λιμνάζοντα νερά που έχουν δημιουργηθεί. Το πρόβλημα των οχλήσεων από τα κουνούπια και των συνεπειών του στον τουρισμό έθεσε ο Αντιπεριφερειάρχης Χαλκιδικής, Γιάννης Γιώργος ο οποίος επισήμανε ότι αν το θέμα δεν αντιμετωπιστεί αποτελεσματικά, μπορεί να επιφέρει μεγάλα πλήγματα, ιδιαίτερα σε τουριστικές περιοχές όπως η Χαλκιδική. «Δεν θα πατήσει τουρίστας σε μέρη όπου υπάρχουν κουνούπια. Όσοι έρχονται δεν θα ξανάρθουν αν θυμούνται με μελανά χρώματα τις διακοπές που έζησαν στον τόπο μας» είπε ο πρόεδρος του Κέντρου Καταπολέμησης Κουνουπιών Σερρών, Κώστας Σίμογλου. Εξάλλου ο κ. Σίμογλου υπογράμμισε την ανάγκη από την επόμενη χρονιά να υπάρξει ένας ενιαίος φορέας για την καταπολέμηση των κουνουπιών σε επίπεδο Περιφέρειας καθώς, όπως είπε, τα κουνούπια δεν γνωρίζουν σύνορα. Το συγκεκριμένο αίτημα πρόβαλε και ο περιφερειάρχης Κεντρικής Μακεδονίας, Παναγιώτης Ψωμιάδης, ο οποίος, άλλωστε, ζήτησε την ευαισθητοποίηση όλων των τοπικών κοινωνιών και των Δήμων απέναντι στο πρόβλημα. Οδηγίες προς τους Δήμους από την περιφέρεια Κεντρικής Μακεδονίας Στον περιορισμό των υδάτινων εστιών, όπου αναπαράγονται τα κουνούπια, επικεντρώνονται οι οδηγίες της Περιφέρειας Κεντρικής Μακεδονίας προς τους δήμους της Θεσσαλονίκης, στο πλαίσιο του προγράμματος για την καταπολέμηση των κουνουπιών. Συγκεκριμένα, συνιστάται στους Δήμους να ενημερώνουν τους κατοίκους των περιοχών τους ώστε να απομακρύνουν κάθε ποσότητα νερού και άλλων υγρών από γλάστρες, δοχεία, λούκια και άλλες κατασκευές. Παράλληλα, οι αρμόδιες υπηρεσίες προειδοποιούν για τη διενέργεια αυστηρών ελέγχων και την επιβολή προστίμων όταν εντοπίζονται υδάτινες εστίες αναπαραγωγής των κουνουπιών, που δημιουργούνται από παράνομες δραστηριότητες, όπως η παράνομη επιφανειακή διάθεση λυμάτων κατοικιών, η ανεξέλεγκτη και παράνομη διάθεση αποβλήτων σταυλισμών και επαγγελματικών εγκαταστάσεων, οι ανοικτοί αγωγοί όμβριων υδάτων, που έχουν μετατραπεί σε μόνιμες ανθυγιεινές εστίες κτλ. Στα μέτρα περιορισμού των εστιών περιλαμβάνονται μεταξύ άλλων: - η διατήρηση όλων των δοχείων νερού και άλλων υγρών που δεν χρησιμοποιούνται, ανάποδα ή κάλυψή τους με κάλυμμα ώστε να μη γεμίζουν με βρόχινο νερό, - η ανανέωση και ο τακτικός καθαρισμός του νερού στις ποτίστρες των ζώων, - η απομάκρυνση, τουλάχιστον μια φορά την εβδομάδα, του νερού που μαζεύεται στα πιατάκια από τις γλάστρες, - η απομάκρυνση ή κατάλληλη κάλυψη των λάστιχων αυτοκινήτου που μαζεύουν βρόχινο νερό, - ο καθαρισμός από τα φύλλα που μαζεύονται στα λούκια της βροχής, - η επισκευή των βρυσών στις αυλές, που στάζουν και η αντικατάσταση τυχόν σπασμένων σωλήνων νερού που έχουν διαρροή, - η κάλυψη με κατάλληλη σίτα των αγωγών εξαερισμού των βόθρων, και - η συνεχής λειτουργία κατάλληλων φίλτρων στις διακοσμητικές υδάτινες κατασκευές (σιντριβάνια κτλ) και στις πισίνες. Για την προστασία από τα τσιμπήματα των κουνουπιών συνιστάται, τέλος, η τοποθέτηση κατάλληλης σίτας για έντομα σε όλες τις πόρτες και τα παράθυρα των κατοικιών, η χρήση κουνουπιέρας κατά τον ύπνο, σε περιοχές όπου υπάρχουν μεγάλοι πληθυσμοί κουνουπιών, και η χρήση των κατάλληλων εντομοαπωθητικών συσκευών, αλλά και ειδικών ατομικών λοσιόν δέρματος.\nΗ μείωση των συντελεστών των ανταποδοτικών τελών προσδιορίστηκε με βάση τα ακόλουθα κριτήρια, όπως τα ανέλυσε ο αντιδήμαρχος Θανάσης Μανταλόβας:\nΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ ΙΩΑΝΝΙΤΩΝ ΓΡΑΦΕΙΟ ΤΥΠΟΥ Δ/ΝΣΗ: ΠΛ. Α. Παπανδρέου 5 45221 ΙΩΑΝΝΙΝΑ ΤΗΛ.: 2651 3 61108 Fax: 2651 0 26355 Ιωάννινα 3/9/2013 Σε γενναίες μειώσεις των ανταποδοτικών τελών, όλων των


ΜΥΤΙΚΑΣ PRESS: Η μηχανή του χρόνου: Ο Μύτικας, οι άνθρωποι του και η θάλασσα.\nΣε ένα χωριό όπως ο Μύτικας, που η θάλασσα κυριολεκτικά το αγκαλιάζει από παντού, που βλέποντας το από μακριά νομίζεις ότι είναι θέμα χρόνου να κάνει έτσι μία η θάλασσα και να το καταπιεί, αναπόφευκτα οι κάτοικοι του ανάπτυξαν μεγάλη επαφή και πολλές ασχολίες που είχαν σχέση με αυτή.\nΓια την συγκεκριμένη πολύ όμορφη φωτογραφία, που πρέπει να είναι της δεκαετίας του '60, δεν έχουμε καθόλου πληροφορίες ποιοι είναι οι πέντε Μυτικιώτες που απαθανατίζονται μέσα στο καϊκι που βρίσκεται εν πλω, με τα χαρακτηριστικά του προσώπου τους πολύ καθαρά. Από το βαρύ ντύσιμο τους φαίνεται ότι είναι χειμώνας.\nΕυχαριστούμε θερμά την κα Σταθούλα Μουρελά για την παραχώρηση της φωτογραφίας και επαναλαμβάνουμε ότι θα χρειαστούμε την βοήθεια της ή κάποιου πιο παλιού Μυτικιώτη για να μας πει ποιοι απαθανατίζονται.\nΔημοσίευση: Σάββατο, Οκτωβρίου 02, 2021


ΟΣΚΑΡ 2017: ΠΩΣ ΟΙ ΣΤΑΡ ΚΑΝΟΥΝ ΠΡΩΤΑΘΛΗΤΙΣΜΟ ΣΤΟ ΚΟΚΚΙΝΟ ΧΑΛΙ (PICS)\nΑρχική σελίδα Celebrities Όσκαρ 2017: Πώς οι σταρ κάνουν πρωταθλητισμό στο κόκκινο χαλί (pics)\nΌσκαρ 2017: Πώς οι σταρ κάνουν πρωταθλητισμό στο κόκκινο χαλί (pics)\nAντζελίνα Τζολί και Μπραντ Πιτ. Λεονάρντο ΝτιΚάπριο και Κέιτ Μπλάνσετ. Τζένιφερ Λόρενς και Τζένιφερ Λόπεζ. Οι διάσημοι επιβεβαιώνουν τα γονίδια τους κάθε φορά που κάνουν δημόσιες εμφανίσεις διεκδικώντας περισσότερα φλας από τους συναδέλφους τους στο κόκκινο χαλί των Όσκαρ. Βέβαια είναι μια κατάκτηση που δεν κατάφεραν μόνοι τους.\nΑπό τις επώδυνες, πραγματικά σκληρές δίαιτες, στα δοκιμαστικά μπροστά στο φακό και τις αισθητικές επεμβάσεις οι αστέρες του κινηματογράφου έχουν στη διάθεση τους ένα τάγμα επαγγελματιών και ένα κολοσσιαίο προϋπολογισμό που θα τους εξασφαλίσει τη λάμψη στο κόκκινο χαλί.\nΌσκαρ 2016: Έρωτες που έγραψαν ιστορία στο κόκκινο χαλί!\nΌσκαρ 2016: Έρωτες που έγραψαν ιστορία στο κόκκινο χαλί! Το κόκκινο χαλί των Όσκαρ έχει γίνει στο πέρασμα των χρόνων, μάρτυρας...


E Banking | Novibet\nΕύκολα, άμεσα, δωρεάν και με την απόλυτη ασφάλεια που προσφέρει η εταιρεία ΔΙΑΣ, τώρα οι συναλλαγές σου μέσω e-banking είναι πιο φιλικές από ποτέ!\nΟι μεταφορές κεφαλαίων από τον τραπεζικό σου λογαριασμό προς τον λογαριασμό σου στη Novibet ολοκληρώνονται άμεσα, ενώ οι αναλήψεις σου ολοκληρώνονται μέσα σε μια εργάσιμη μέρα!\nΕκτός αυτού η ελάχιστη δυνατή κατάθεση είναι μόλις 1€, για να μπορείς να καταθέτεις όσα χρήματα θέλεις ακριβώς, ενώ όπως πάντα όλα τα έξοδα συναλλαγών τα αναλαμβάνει η Novibet για εσένα, χωρίς κανέναν περιορισμό!\nΟδηγίες για κατάθεση μέσω Eurobank: www.novibet.gr/infopopup/eurobank\nΟδηγίες για κατάθεση μέσω Alpha Bank: www.novibet.gr/infopopup/alpha-bank\nΟδηγίες για κατάθεση μέσω Τράπεζα Πειραιώς: www.novibet.gr/infopopup/piraeus-bank\nΟδηγίες για κατάθεση μέσω Εθνικής: www.novibet.gr/infopopup/national-bank\nΣου αρέσουν τα παρολί δελτία; Δώσε την ενίσχυση που τους αξίζει!


Γαρίδα mantis: Ο φόβος και ο τρόμος των βυθών!\nΖει κυρίως σε τροπικές και υποτροπικές περιοχές, κατά μήκος του Ισημερινού και σε θερμά κλίματα, όπως η Αφρική αλλά και στη νότια Αμερική.\nΗ καταγωγή των γαρίδων αυτών πηγαίνει 500 εκατομμύρια χρόνια πίσω, πριν ακόμη την εμφάνιση των σπονδυλωτών.\nΕίναι γνωστή για την ιδιαίτερη όρασή της, αφού διαθέτει 16 τύπους φωτοϋποδοχέων σε αντίθεση με τους τρεις μόλις τύπους που διαθέτει το ανθρώπινο μάτι. Αυτό σημαίνει ότι η όρασή της είναι εξαιρετική, ειδικά στο διαχωρισμό των χρωμάτων. Ωστόσο, είναι γνωστή ως ένας από τους πιο δεινούς θηρευτές που σκοτώνει τα θύματά της πολύ γρήγορα.\nΗ γαρίδα Mantis έχει δύο ισχυρά “πόδια” στο μπροστινό μέρος του σώματός της που ενεργούν ως ρόπαλα! Μάλιστα, χτυπάνε με την ίδια ταχύτητα όπως μια σφαίρα. Σε λιγότερο από τρία χιλιοστά του δευτερολέπτου, η γαρίδα μπορεί να χτυπήσει τη λεία της με περίπου 1.500 newtons δύναμης.\nΑξίζει να σημειωθεί, πως η δύναμή της είναι τόσο μεγάλη που μπορεί να σπάσει το γυαλί από ενυδρεία, γι’ αυτό όπου υπάρχουν γαρίδες mantis τα ενυδρεία είναι από ακρυλικό ισχυρό υλικό και πάντα οι υπεύθυνοι φροντίζουν να μη μοιράζονται τον χώρο τους με άλλα είδη, λόγω του δολοφονικού τους χαρακτήρα.


Θόδωρος Αγγελόπουλος: Δέκα πράγματα που θα ήθελε να ξέρετε γι' αυτόν...\nPublished: Tuesday, 26 November 2019 17:07\nΣταχυολογεί και μεταφράζει ο Γιάννης Καστανάρας (από διάφορες πηγές)\n«Η έννοια των συνόρων ανέκαθεν μου προκαλούσε παράξενους συνειρμούς, οι οποίοι τριβέλιζαν και ερέθιζαν τη σκέψη μου. μια σκοτεινή, ανεξερεύνητη περιοχή. Μια αντίληψη για τα σύνορα που δεν ήταν απλώς ο γεωγραφικός περιορισμός αλλά και τα όρια της ύπαρξης. Τα όρια ανάμεσα στη ζωή και τον θάνατο, τα όρια στον έρωτα, τα όρια στη γλώσσα, στην επικοινωνία» - Θ.Α.\nΜας αρέσει δεν μας αρέσει, ο Θόδωρος Αγγελόπουλος (1935-2012) ήταν ο επικός ποιητής του κινηματογράφου, ένας σκηνοθέτης που δημιούργησε ταινίες γεμάτες συμβολισμούς και αλληγορίες γύρω από την ελληνική ιστορία και πολιτική του 20ού αιώνα. Επαναπροσδιόρισε με αριστοτεχνικό τρόπο το αργό, παρατεταμένο πλάνο και με το επιβλητικό κινηματογραφικό και σεναριακό ύφος του δημιούργησε ένα έργο που προβάλλεται και αναγνωρίζεται διεθνώς. Τον Αγγελόπουλο αγάπησαν πολλοί και μίσησαν πολλοί. Ωστόσο, κανείς δεν μπορεί να αμφισβητήσει την προσφορά του και την πρωτοτυπία των ιδεών του, την εύστοχη κριτική του ματιά και τον ιστορικό του ρόλο στα παγκόσμια καλλιτεχνικά δρώμενα.\nΜε τον εσαεί συνεργάτη του, Δημήτρη Αρβανίτη (αριστερά)\n01 Με τον ένα ή τον άλλο τρόπο, έχω την αίσθηση ότι βουτάμε πάντα μέσα στη δεξαμενή των αναμνήσεών και ξαναζούμε ορισμένα επεισόδια που έχουμε βιώσει στην αληθινή ζωή. Το έργο μου είναι γεμάτο από όλες εκείνες τις ιδιαίτερες στιγμές της παιδικής μου ηλικίας και της εφηβείας μου, από όλα εκείνα τα συναισθήματα και τα όνειρα εκείνη την εποχή. Πιστεύω ότι εκεί βρίσκεται η κύρια πηγή για όλα όσα κάνουμε.\n02 Οι ταινίες μου δεν είχε ψυχολογικές, είναι επικές. Το άτομο δεν ψυχαναλύεται αλλά εντάσσεται μέσα σε ένα ιστορικό πλαίσιο. Οι χαρακτήρες μου προσλαμβάνουν όλα τα στοιχεία του επικού κινηματογράφου ή, αν μπορώ να το πω, εκείνα της επικής ποίησης όπου χαρακτηριστικά ξεχωρίζει μια συγκεκριμένη περσόνα. Στον Όμηρο, Οδυσσέας είναι πανούργος, ο Αχιλλέας είναι γενναίος και αφοσιωμένος στους φίλους του – και αυτά τα χαρακτηριστικά δεν αλλάζουν. Το ίδιο συμβαίνει με τον Μπρεχτ, οι χαρακτήρες του οποίου είναι επιβλητικοί και λειτουργούν ως φορείς ιστορίας και ιδεών. Οι χαρακτήρες μου δεν αναλύονται, δεν βασανίζονται, όπως του Μπέργκμαν. Είναι πιο ανθρώπινοι. Ψάχνουν για χαμένα πράγματα, για όλα όσα χάθηκαν στο χάσμα ανάμεσα στην επιθυμία και την πραγματικότητα. Μέχρι πριν από λίγο η ιστορία του κόσμου βασιζόταν στην επιθυμία, μια επιθυμία για να αλλάξει ο κόσμος με τον ένα ή με τον άλλο τρόπο. Τώρα, στο τέλος του 20ού αιώνα, συνειδητοποιούμε πως οτιδήποτε επιθυμούσαμε δεν πραγματοποιήθηκε ποτέ και δεν πραγματοποιήθηκε για λόγους που μου είναι ανεξήγητοι. Ίσως ήταν αδύνατον να αλλάξουν τα πράγματα με τη χρήση συγκεκριμένων μεθόδων που εφαρμόστηκαν τότε, αλλά σε κάθε περίπτωση μείναμε με την εμπειρία της αποτυχίας μας, με τις στάχτες της απογοήτευσης των ονείρων που παρέμειναν απραγματοποίητα.\n03 Στην πραγματικότητα, τα τοπία που βλέπετε στις ταινίες μου δεν υπάρχουν. Μερικά κομμάτια είναι πράγματι αληθινά. Έχω ταξιδέψει πολύ σε όλη την Ελλάδα και στα ταξίδια αυτά ανακάλυψα στοιχεία, τα οποία με γοήτευσαν – ένα σπίτι, ένας δρόμος, ένας λόφος, ένα χωριό. Όλα αυτά τα στοιχεία τα συνθέτω σε ένα κολάζ. Αυτά που ταιριάζουν, άλλοτε είναι τα χρώματα και άλλοτε τα σχήματα. Κατά κάποιον τρόπο δημιουργώ εικόνες όπως ένας ζωγράφος, προβάλλοντας έτσι το όραμά μου σε έναν καμβά. Δεν παριστάνω ότι περιγράφω την πραγματικότητα, αλλά δημιουργώ το δικό μου όραμα και το προβάλλω στην πραγματικότητα. Το αποτέλεσμα βρίσκεται κάπου ανάμεσα. Το ερώτημα που συνεχώς θέτω στον εαυτό μου είναι το εξής: Πώς μπορώ να μετατρέψω τις προσωπικές μου εμπειρίες σε ποίηση;\n04 Ο Μεγαλέξαντρος είναι μια φιλοσοφική-πολιτική αντανάκλαση πάνω στην εξουσία, στα προβλήματα της εξουσίας, και ως εκ τούτου αντιπροσωπεύει την πικρή έκβαση των τριών προηγούμενων ταινιών μου. Οτιδήποτε μπορούσε να προσδιοριστεί ως μια ελπίδα των ανθρώπων στις πρώτες δουλειές μου, εδώ τείνει να συρρικνώνεται, σαν να διαλύεται από μέσα, και αυτό είναι τραγικό. Ο Μεγαλέξαντρος είχε να κάνει με τη συγκεντρωτική εξουσία πολύ πριν προκύψουν οι αλλαγές στην Ανατολική Ευρώπη και από αυτή την άποψη ήταν μια προφητική ταινία για την αποτυχία του σοσιαλιστικού πειράματος σε εκείνη την περιοχή του κόσμου. Εκείνη την εποχή βέβαια δεν μπορούσα καν να εκφράσω κάτι τέτοιο. Έπρεπε, λοιπόν, να χρησιμοποιήσω τη μορφή ενός μύθου. Δεν ήθελα να χρησιμοποιήσω αυθεντικά γεγονότα, επειδή αυτό θα σήμαινε την απομάκρυνση από μια ποιητική γλώσσα και πιστεύω ότι, πριν από οτιδήποτε άλλο, το αποτέλεσμα της συγκεκριμένης ταινίας πρέπει να είναι ποιητικό, ειδάλλως είναι ανύπαρκτη. Αυτό ισχύει με το έργο σκηνοθετών που θαυμάζω όπως ο Οσίμα και οι αδελφοί Ταβιάνι που χρησιμοποιούν παρόμοιες μεθόδους επιστρέφοντας στο παρελθόν προκειμένου να μιλήσουν για το παρόν.\nΣκηνή από τον Μεγαλέξαντρο\n05 Τα χαρακτηριστικά του έργου μου πηγάζουν πρωτίστως από τα πολλά χρόνια που παρακολουθούσα κινηματογράφο. Για χρόνια παρακολουθούσα κάθε λογής ταινία και απορροφούσα τα πράγματα που κινούσαν το ενδιαφέρον μου. Όταν, αργότερα, προσπαθούσα να γράφω σενάρια και να γυρίζω ταινίες, όλα αυτά αναδύθηκαν στην επιφάνεια και έγιναν το ύφος, η γραφή, η προσωπική μου γραφή. Αν χρειαστεί να το εξηγήσω, θα έλεγα ότι η προτίμησή μου στις παρατεταμένες σκηνές πηγάζει από την απόρριψη της παράλληλης επεξεργασίας, επειδή τη θεωρώ σαν κάτι φτιαχτό. Για ιστορικούς λόγους αποδέχομαι το έργο όλων εκείνων που κατέφυγαν σε αυτό το είδος μοντάζ, όπως ο Αϊζενστάιν, αλλά αυτό δεν είναι το είδος του δικού μου κινηματογράφου. Κατά κάποιον τρόπο, κάθε σκηνή είναι για μένα κάτι ζωντανό, έχει τη δική του ανάσα, αποτελείται από εισπνοή και εκπνοή. Είναι μια διαδικασία που δεν μπορεί να δεχτεί οποιαδήποτε παρέμβαση. Πρέπει να έχει μια φυσική αρχή και ένα φυσικό τέλος.\nΜάνος Κατράκης και Εύα Κοταμανίδου στο Ταξίδι στα Κύθηρα\n06 Μερικές φορές οι ταινίες μου είναι ο ακριβής καθρέφτης του σεναρίου. Άλλοτε πάλι το σενάριο υπάρχει σε μορφή σημειώσεων και τότε η διαδικασία του γυρίσματος εξαρτάται πολύ από τον αυτοσχεδιασμό. Σε μερικές περιπτώσεις υπάρχει μια δυναμική που σου επιτρέπει να χρησιμοποιείς αυτοσχεδιασμούς, ενώ σε άλλες έχεις την αίσθηση ότι πρέπει να ακολουθήσεις το σενάριο κατά γράμμα. Αυτό εξαρτάται αποκλειστικά από το υλικό που έχεις για να δουλέψεις και όχι από τις περιστάσεις γύρω από τη δημιουργία της ταινίας. Οι περιστάσεις που έχω αντιμετωπίσει ως τώρα κυμαίνονται από πολύ καλές έως πολύ κακές, αλλά αυτό δεν με εμπόδισε να κάνω αυτό που σκόπευα να κάνω.\n07 Στην Ελλάδα αισθάνομαι σαν ξένος που ψάχνει ακόμα την πατρίδα του. Ανέκαθεν αισθανόμουν έτσι και πραγματικά δεν ξέρω γιατί. Έχω διασχίσει πολλά σύνορα μέσα μου ξανά και ξανά. Και το ερώτημα παραμένει: Πόσα σύνορα θα χρειαστεί να περάσω πριν τελικά φτάσω στον στόχο μου; Αν και στην Ελλάδα αισθάνομαι ξένος, δεν μπορώ να αφήσω αυτή τη χώρα. Θα αισθανόμουν το ίδιο οπουδήποτε αλλού.\n08 Η έννοια των συνόρων ανέκαθεν μου προκαλούσε παράξενους συνειρμούς, οι οποίοι τριβέλιζαν και ερέθιζαν τη σκέψη μου. Μια σκοτεινή, ανεξερεύνητη περιοχή. Μια αντίληψη για τα σύνορα που δεν ήταν απλώς ο γεωγραφικός περιορισμός αλλά και τα όρια της ύπαρξης. Τα όρια ανάμεσα στη ζωή και τον θάνατο, τα όρια στον έρωτα, τα όρια στη γλώσσα, στην επικοινωνία.\n09 Ανήκω σε μια παλιότερη γενιά, μια γενιά που πίστευε ότι η αλλαγή ήταν εφικτή, ότι ήταν εφικτό να αλλάξουμε τον κόσμο και να ανοίξουμε ένα νέο δρόμο. Η γενιά μου όχι μόνο πίστευε ότι μπορούσε να ονειρεύεται ένα νέο κόσμο αλλά και ότι μπορούσε να μετατρέψει τα όνειρά σε πραγματικότητα. Αυτό όμως δεν συνέβη. Νομίζω ότι όλοι κουβαλάμε τη σκιά της απογοήτευσης και της αποτυχίας. Ωστόσο, παρόλα αυτά, και σε αντίθεση με όσα πιστεύουν οι πεσιμιστές και τα πνεύματα αντιλογίας, πιστεύω ότι η ιστορία κινείται σαν μαίανδρος, άλλοτε προς τα πάνω και άλλοτε προς τα κάτω. Αυτή τη στιγμή πηγαίνουμε προς τα κάτω, τελικά όμως ή κατεύθυνση θα αντιστραφεί.\n10 Η σύγχυση των ιδεολογιών έχει παραμερίσει τις διαφορετικές προσεγγίσεις που χρησιμοποιούσαμε για να ερμηνεύουμε τον κόσμο. Όταν ξεκίνησα την καριέρα μου, ο Μαρξ και ο Φρόιντ ήταν ακόμα κυρίαρχες προσωπικότητες, όπως ο Χέγκελ και ο Λένιν, και ήταν φυσικό να χρησιμοποιεί κάποιος τα διδάγματά τους για να παρατηρεί τον κόσμο. Οι βίαιες, μανιχαϊστικές εμπειρίες στην πρόσφατη ελληνική ιστορία μας έχουν ενθαρρύνει να χρησιμοποιούμε διαλεκτικές, προκειμένου να αποκωδικοποιούμε όλα τα κοινωνικά και αισθητικά φαινόμενα γύρω μας. Εν συντομία, είχαμε την αίσθηση ότι η πραγματικότητα επιβεβαιώνει τη θεωρία, ότι η θεωρία συμπίπτει με την πράξη. Από τότε που εμφανίστηκε η «κανονικότητα», γυρεύουμε νέες προσεγγίσεις και έχω την αίσθηση ότι επιστρέφουμε σε ένα είδος υπαρξισμού. Για άλλη μια φορά η τέχνη είναι ανθρωποκεντρική και έχει πολύ περισσότερα ερωτήματα παρά απαντήσεις. Ο κόσμος είναι μια σκακιέρα, πάνω στην οποία ο άνθρωπος είναι απλώς άλλο ένα πιόνι και το ενδεχόμενο να επηρεάσει τις διαδικασίες είναι μηδαμινό. Η πολιτική είναι ένα κυνικό παιχνίδι που έχει στρέψει την πλάτη του στις δεσμεύσεις του παρελθόντος. Αυτό δεν σημαίνει απαραιτήτως ότι πρέπει να επιστρέψουμε στον ήρωα με την πρωτόγονη έννοια της λέξης, αλλά τουλάχιστον σε μια αφήγηση που βάζει τον άνθρωπο στο κέντρο. Δεν είναι μια επιστροφή στην ψυχολογία, αλλά μια μετάβαση από τις γενικότητες των επικών ταινιών σε έναν πιο προσωπικό κινηματογράφο, όπου ο σκηνοθέτης αμφισβητεί τον εαυτό του και την τέχνη του.\nΟ Μαρτσέλο Μαστρογιάνι στον Μελισσοκόμο